Berkonsepkan Tradisi Melayu, Rasai Pengalaman Suasana Kampung Di Restoran White N Black Kampong Heritage, Kuala Lumpur

Bagi anda yang mengemarkan makanan tradisi masyarakat Melayu dan ingin menikmati suasana kampung, restoran White N Black Kampong Heritage, Kuala Lumpur adalah pilihan yang terbaik untuk anda.

Restoran White N Black Kampong Heritage yang mengetengahkan konsep dekorasi tradisi Melayu dengan suasana seakan seperti di kampung halaman tercinta ini terletak di tengah bandaraya ibu kota raya Kuala Lumpur.

Sememangnya jarang-jarang kita dapat lihat sebuah restoran atau kafe yang berkonsepkan seperti ini di sekitar bandaraya Kuala Lumpur. Jadi buat anda yang gemarkan suasana kampung, sudah pastinya akan berasa teruja untuk menikmati juadah makanan yang disediakan di sini.

Lihat sahaja dekorasi ruang dalaman restoran White N Black Kampung Heritage ini, mengunakan elemen seni tradisional kain batik, rotan serta kayu papan daripada rumah kampung lama sebagai pilihan bagi mewujudkan suasana kampung yang lebih sempurna.

Bagi anda yang ingin berkunjung ke White N Black Kampung Heritage ini, boleh datang ke restoran yang beralamat di G-01, Menara M101, Dang Wangi, Ground Floor, Jalan Kamunting Dang Wangi, 80300 Kuala Lumpur.

Untuk maklumat anda, sepanjang bulan Ramadan ini juga, White N Black Kampung Heritage akan menyediakan menu ‘ala carte’ termasuk signature White N Black Kampung Heritage iaitu Siakap Sambal Petai, Daging Salai Masak Lemak, Siput Sedut Masak Lemak, Pari Bakar dan Pais Patin serta banyak lagi bermula harga dari RM30 sehingga RM70.

Untuk maklumat lebih lanjut, anda boleh ikuti White N Black Kampung Heritage di laman media sosial rasmi dibawah:

Keadaan kediaman sebelum dihias

SELEPAS

Bagi mendapatkan kediaman yang lebih selesa, teratur serta menarik, pemilik telah memilih konsep dan warna-warna yang bersesuaian dengan personalitinya.
Pemilik juga dapat berjimat dan mengurangkan kos perbelanjaan dengan menggunakan semula barangan terpakai yang masih elok selain membeli perabot “second hand” yang baginya masih bagus dan berbaloi.

Ruang tamu jenis memanjang, bersambung hingga ke dapur, ini idea yang boleh dipraktikkan. Apabila keluasan kediaman terhad jadi idea hendak menghias kediaman pun jadi sedikit ‘terbantut.’

Bagaimanapun faktor ini bukanlah halangan untuk kita menghias kediaman. Ada beberapa tip yang boleh anda praktikkan agar kediaman dengan ruang memanjang kelihatan menarik.

“Saya kongsikan deko hall rumah kami. Hall memanjang sambung terus ke dapur. Semoga dapat memberi idea kepada yang sedang mencari-cari idea untuk deko hall.”

BERIKAN RUANG BANYAK CAHAYA

Biasanya ruang yang memanjang terutama kawasan yang paling jauh dari tingkap akan kelihatan gelap. Gunakan langsir yang agak nipis untuk mendapatkan cahaya sebanyak mungkin.

GUNAKAN WARNA PUTIH

Ini adalah muslihat yang berfungsi untuk semua ruang yang kecil. Warna putih membantu memberikan efek luas dengan dibantu dengan pencahayaan yang baik. Gunakan warna putih sebagai asas contohnya dinding. Adunkan bersama perabot dan hiasan rona tanah. Semasa menambahkan warna, lebih baik memilih nada pastel ringan yang memberikan mood ceria tanpa mengurangkan cahaya.

GUNAKAN PERSPEKTIF

Jalur adalah kaedah perspektif yang membantu memberikan ilusi ruang yang lebih luas. Boleh juga buka tingkap bagi memastikan ruang ini mendapatkan cahaya natural.

TELEVISYEN ‘LEKAT’ DI DINDING

Televisyen yang ‘dilekatkan’ pada dinding sangat menjimatkan ruang. Rak televisyen hanya digantung pada dinding. Banyak ruang banyak dijimatkan apabila tiada rak televisyen yang diletakkan di atas lantai.

PILIH SOFA YANG SESUAI

Ruang tamu yang memanjang sukar dihiasi dan anda harus memilih elemen yang benar-benar penting sahaja. Sofa juga mesti memanjang dan hampir lebih baik tanpa chaise longue.

RUANG MAKAN

Letakkan set meja makan (meja makan dan kerusi) yang kecil sahaja pada ruang kediaman yang memiliki keluasan memanjang. Banyak ruang boleh dijimatkan apabila set makan makan dipilih daripada set yang serba ringkas dan saiz yang kecil.

CERMIN PADA DINDING

Ini adalah salah satu cara untuk menjadikan ruangan kelihatan lebih luas. Pantulan cahaya cahaya menjadikan ruangan memanjang tampak lebih luas. Cermin sangat membantu kita mewujudkan cahaya dan ‘kelapangan’ pada sesuatu ruang.

Keselamatan Guna “Microwave”, ramai yang faham penggunaannya hanya untuk memanas makanan. Namun, ada microwave atau ketuhar gelombang mikro ini mempunyai fungsi sama seperti oven atau pemanggang. Namun hasilnya tidaklah sebaik pembakar. Apa yang anda tahu cara pengguna microwave? Sudah pastinya, di larang sama sekali menggunakan peralatan besi seperti pinggan atau sudu. betul tak? Selain tu, apa tip atau cara penggunaan microwave yang anda tahu?

Sebenarnya, ramai yang tak pasti dan tak tahu cara atau tip penggunaan microwave. Antaranya adalah:

1. Jangan cuba resepi yang mengandungi atau memerlukan banyak air. Kandungan haba yang terdapat di dalam microwave tidak sesuai untuk masakan jenis berair. ia akan cepat mengering malah kalau untuk tujuan masakkan, makanan tadi tak masak.

2. Susun makanan secara tertib. Pastikan susun makan mengikut saiz dan bentuk. Seperti kentang, susun dalam bentuk bulatan atau empat segi sekeliling supaya di tengah-tengah kosong dan ruang haba dapat berputar

3. Tutup bekas yang digunakan untuk mengelak makanan dari mudah terpercik dan mengotorkan microwave anda. Di samping itu juga, ia lebih mempercepatkan makanan tadi masak kerana terdapat penutup yang memerangkap di dalam bekas makanan

5. Potong makanan menjadi saiz yang lebih kecil. Ini bergantung kepada jenis masakan dan makanan. Jika bersesuaian, lakukan. Saiz lebih kecil mempercepatkan proses masakan dan pemanasan

6. Cucuk pada makanan yang mempunyai tekstur kenyal dengan menggunakan garfu. Jika anda memanas atau memasak makanan seperti kentang, ayam, sosej cucuk-cucuk permukaan makanan anda dengan menggunakan garfu untuk memastikan ia lebih cepat dimasak dan mengelakkan berlakunya bunyi letupan kecil di dalam microwave.

7. Letakkan segelas air bagi mengelak makanan yang dipanaskan dari cepat kering. Letakkan secawan atau segelas air bersebelahan dengan bekas makanan.

8. Elak memasak atau memanaskan bahagian kepala ikan. Bahagian matanya lebih mudah meletup Keselamatan Guna “Microwave”

9. Letakkan makana di dalam pinggan dan bentukkan bulatan bahagian tengah. Biarkan bahagaian tersebut kosong. Ia membolehkan edaran udara panas dapat di agihkan pada keseluruhan makanan

10. Pastikan microwave sentiasa bersih selepas digunakan. Ini bermakan, selasai memanas atau memasak, lap keseluruhan permukaan microwave anda. Jika tidak bukan sekadar kotor, bau lembap akan terperangkap di dalam microwave tadi.

Nordic Style Ceramic Bowl with Handle bowl Soup Bowl Noodle Bowl Baking Bowl Salad Bowl Suitable for Microwave


Apa Beza Mesin Basuh Front Loader & Top Loader

Ada yang tengah berfikir untuk beli mesin basuh baru atau nak ganti mesin basuh yang lama? IMPIANA nak kongsikan kepada anda semua mesih basuh mempunyai dua jenis iaitu muatan atas dan muatan depan. Apakah perbezaan kedua-dua mesin basuh ini.

Mesin basuh muatan atas:

Kelebihan mesin basuh muatan atas ialah:-

Kelemahannya pula ialah:-

Muatan hadapan:

Mesin basuh muatan hadapan memerlukan pengguna untuk memasukkan pakaian ke dalam tab melalui pintu hadapan yang kedap air. Kesan sentalan dihasilkan melalui pergerakan tab serta tindakan graviti, sebagaimana kaedah cucian zaman dahulu dengan menghempas pakaian ke atas batu. Pergerakan tab mengangkat pakaian ke bahagian atas tab sebelum pakaian jatuh semula ke dasar tab.

Kelebihan mesin basuh muatan hadapan ialah:-

Kelemahannya pula ialah:-

Kediaman berkonsepkan MUJI kini mendapat tempat dihati ramai pemilik rumah. Konsep ini sering menjadi pilihan untuk pemilik kediaman yang memilik saiz rumah yang kompak dan mempunyai ruang bukaan yang minimal. Konsep kediaman MUJI telah wujud pada 2004 di Jepun yang banyak memfokuskan rumah bersaiz kompak.

Rekaan MUJI House mengambil kira segala aspek termasuk kelengkapan rumah, perabot dan perkakas. Mengetengahkan rona-rona semula jadi iaitu putih dan coklat kayu, konsep MUJI kelihatan seakan sebuah kediaman berkonsepkan nordic atau scandinavian. Konsep MUJI ini cukup sesuai untuk pemilik yang ingin mengetengahkan clean cut dalam susun atur rumah.

Jika diperhatikan konsep MUJI ini lengkap dan praktikal bagi setiap sudut yang mengenakan gaya ini. Pemilihan saiz perabot dan juga rekaan perabot itu sendiri cukup menyempurnakan ruang yang kurang keluasannya. Tidak serabut dan langsung tidak kelihatan sempit.

Namun, MUJI mempunyai rekaannya yang tersendiri dengan menggabungkan pengaruh budaya dalam setiap rekaannya.

Gambar kredit: Sissay Group

Perkongsian daripada: A.L Decodesign

Keadaan Covid-19 semakin membimbangkan. Bukan sahaja Covid-19 yang mengancam kesihatan dan keselamatan kita. Sebenarnya, terdapat banyak lagi bakteria dan virus yang perlu kita waspada. Tanpa kita sedari, barang di sekitar yang kita gunakan adalah logistik bagi bakteria dan virus berbahaya hinggap ke badan.

Public Health Malaysia turut berkongsi 9 barang yang kita gunakan harian menjadi tempat pembiakkan bakteria dan virus walaupun pada zahirnya kelihatan bersih.

Dalam bahasa Inggeris, tumbuhan ini lebih dikenali sebagai ‘Pennywort’ ataupun ‘Gotu Kola’, manakala nama saintifiknya adalah Hydrocotyle asiatica atau Centella asiatica. Ia disebut sebagai ‘Pennywort’ disebabkan oleh rupa daunnya yang nipis dan berwarna hijau-kuning yang mirip kepingan duit syiling.

Ia merupakan tumbuhan yang tumbuh asli di negara kita dan juga di beberapa negara lain seperti Sri Lanka, India, utara Australia, Indonesia, Iran, Melanesia, New Guinea dan beberapa bahagian Asia yang lain. Terdapat 3 subspesies pegaga pada masa kini iaitu Pegaga salad, Pegaga kerinting dan Pegaga biasa atau Pegaga ubi.

Pegaga yang dikenal pasti banyak mengandungi khasiat dan kelebihan kesihatan adalah Pegaga ubi. Tumbuhan ini tumbuh secara liar di dalam semua jenis keadaan tanah.

Terdapat variasi dalam keperluan untuk tumbuh kerana ada beberapa subspesies yang memerlukan sedikit teduhan dan ada juga yang memerlukan cahaya sepenuhnya. Malahan, terdapat juga sesetengah pegaga yang mampu tumbuh dalam keadaan tanah yang agak keras seperti di atas batu. Dalam keadaan liar, ia boleh dijumpai di kawasan-kawasan seperti tepian kolam, sekitar kawasan sawah padi dan juga kawasan berdekatan tasik.

Pegaga merupakan ulam yang cukup sinonim dalam peradaban orang melayu kerana sejarah panjang berkaitan kegunaannya untuk pelbagai perkara; sama ada sebagai makanan, dijadikan dalam bentuk minuman mahupun untuk tujuan perubatan. Ia boleh dimakan secara mentah atau dimasak terlebih dahulu.

Tumbuhan ini mempunyai rasa yang sedikit pahit dan ia kerap dijadikan sebagai ulam atau sayur tambahan kepada pelbagai jenis hidangan tempatan yang popular seperti mi kari, kari ikan, mi goreng ataupun nasi goreng. Dalam hidangan nasi putih berlauk, daun pegaga dihidangkan dengan sambal belacan untuk dicicah dan boleh juga dijadikan sebagai pencuci mulut tradisional yang sedikit pedas tetapi sedap.

Ini cara bagaimana teknik nak tanam pokok pegaga agar subur:

1. Cari bekas atau pasu kosong. Separuh tanah kompos (kalau tak ada tanah beli di nursery pun boleh). Dan separuh lagi pasir.

2. Kenapa pasir? Kerana pegaga lebih mudah hidup bersama campuran pasir dan senang masa kita nak tarik dari akar bila dah merimbun nanti.

3. Pegaga! Beli dipasar RM2 seplastik. Pegaga yang berkhasiat ialah pegaga yang berbentuk otak. Ada belahan ditengah daunnya.

4. Cucuklah pegaga tadi terpulang pada anda. Siram dan letak dibawah tempat teduh. Pegaga tak perlukan cahaya matahari direct. Sipi-sipi pun tak apa.

5. Tadaa! Selepas 2 minggu bukan main subur dan sihat lagi pegaga ni. Anak daun dah mula tumbuh disana sini. Dan daun yang besar dah mula nak terjuntai.

Boleh la cuba tanam pegaga lepas ni. Mudah kan! Nak seribu daya tak nak seribu dalih.


Dekorasi Berkonsepkan Rustic, Hasilkan Ruang Dalaman Rumah Daripada Gabungan Elemen Kayu, Batu & Warna Alam Sekitar

Dekorasi ruang dalaman rumah yang bertemakan konsep ‘Rustic’ atau sinonim ‘Exposed Material’ ini juga merupakan antara salah satu konsep dekorasi kediaman yang sering menjadi pilihan ramai khususnya bagi mereka yang mengemarkan keindahan alam semula jadi.

Bagi anda yang masih belum mengenali dengan lebih dekat mengenai dekorasi dalaman rumah yang bertemakan Rustic’ ini, ia adalah merupakan sebuah konsep yang mengetengahkan elemen kayu, batu serta lain-lain organik.

Untuk maklumat anda, konsep ‘Rustic’ ini mempunyai warna utama yang diambil daripada warna-warna alam sekitar seperti Forest Green, Wood Brown dan Tans.

Kebiasaannya, dekorasi ruang dalaman rumah yang berkonsepkan ‘Rustic’ ini sering digabungkan dengan elemen kontemporari bagi melengkapi dekorasi antara satu sama lain.

Hasil dekorasi yang berkonsepkan ‘Rustic’ ini menampilkan ruang dalaman rumah tampak lebih moden, kemas dan lebih menarik.

Foto: Facebook Kakideko

50 HarI Je Tempoh Suami Isteri Ni Siapakan “Tiny House” 450sqft. Seronok lihat perkongsian rakan IMPIANA yang membina Tiny House mereka. Tak kira lah di dalam kebun, belakang rumah atau di mana sahaja, rekabentuk tiny house atau rumah pondok ni tetap mementingkan dekorasi yang cantik. Tidak terkecuali, rumah kebun milik Azurah Sohor.

Alhamdulillah Rumah kecik kami dalam kebun.

Ambil masa 50 hari untuk siap. Tukang & deco sendiri suami isteri. Keluasan 450sqft bilik tidur 10×15. Bilik air 5×5. Kos keseluruhan termasuk Wiring , aircond, perabut & barangan letrik RM25K. Bahan yang digunakan besi & cement board (prima). Tak boleh bercuti & blk kg, bercuti dengan anak-anak dalam kebun pun ok, tenang & nyaman

Baru-baru ini, ada seorang kenalan dan pengikut setia IMPIANA telah berkongsi cerita serta meluahkan perasaannya berhubung kadar caj penghantaran yang dikenakan oleh segelintir para peniaga kepada pembeli secara dalam talian di seluruh Malaysia.

Luahnya, meski negara kini sudah genap menjangkau kemerdekaan ke-65, tindakan segelintir para peniaga secara dalam talian yang hanya memberikan caj penghantaran percuma bagi seluruh kawasan Semenanjung Malaysia kecuali Sabah dan Sarawak adalah sangat tidak wajar.

Individu kelahiran asal Sarawak ini menambah, budaya yang telah dipraktikkan para peniaga tempatan itu kini dilihat sudah tidak lagi relevan, adil dan saksama kepada seluruh rakyat Malaysia.

Dalam pada itu, dia berpendapat kadar bayaran yang dikenakan bagi kos penghantaran ke Sabah dan Sarawak ini sepatutnya dimansuhkan dan berharap agar seluruh rakyat Malaysia mendapat manfaat yang sama dan adil antara satu sama lain.

Bagaimanapun, dia juga turut mengakui untuk melaksanakan perkara sedemikian bukan satu hal yang mudah kerana tidak dinafikan kos perbelanjaan bagi penghantaran ke negeri berkenaan sememangnya agak tinggi.

Jadi sudah pasti ia sukar untuk dilaksanakan, oleh kerana para peniaga tempatan akan berdepan dengan pelbagai masalah serta cabaran yang besar dalam dunia perniagaan pada masa akan datang.

Maka dengan itu, dia mengharapkan agar ada pihak yang bertanggungjawab untuk peka dengan permasalahan ini dan menangani dengan segera supaya nasib masyarakat penduduk di Sabah & Sarawak lebih terbela.

Jadi, bagaimana pula dengan pendapat anda sebagai rakyat Malaysia yang tercinta? Adakah anda merasakan budaya seperti ini harus dimansuhkan? Tetapi, apa-apa pun setiap orang mempunyai pendapat masing-masing dan yang tersendiri, bak kata pepatah ‘tepuk dada, tanya selera’.

Tahu tak, anda boleh menukar warna bunga hydrangea? Hydrangea atau nama tempatannya lebih dikenali dengan nama Bunga Siti Zubaidah mempunyai jambangan bunga pelbagai warna dan saiz. Namun, Jenis yang sesuai untuk ditanam pada iklim tropika Malaysia adalah dari Hydrangea macrophylla

Pernah taka nda tertanya-tanya, kenapa bunga yang dihasilkan tidak sekata? ada yang biru, pink dan unggu walupun dari induk yang sama. Warna bunga hydrangea ditentukan oleh pH tanah dan paling menarik, anda boleh kawal rona bunga yang dihasilkan.

Bunga yang berwarna biru mudah di ubah ke warna pink. Namun sedikit sukar untuk bunga yang berwarna pink menjadi biru. Warna bunga boleh dikawal apabila pokok telah mencapai tempoh matang 2 tahun.

Antara langkah-langkah yang perlu anda lakukan adalah:
1. Periksa pH tanah anda

2. Untuk mendapatkan bunga berwarna biru, kadar pH perlu direndahkan dengan menambah sulfur atau tanah gambut pada permukaan tanah.

3. Untuk mendapatkan bunga yang berwarna pink, letakkan kapur pertanian pada permukaan tanah.

Tip: AWAS! pH di atas 7.5 akan mengakibatkan pertumbuhan tidak sesuai kepada tanaman dan boleh membunuh pokok hydrangea


10 Tip Mudah Bersihkan Kerak Hangus Pada Periuk Dan Kuali

Memang sakit mata bila lihat kesan hangus pada periuk. Tak kira lah di dalam mahupun di luar.

Dulunya periuk di sangkut pada dinding cantik-cantik belaka
Tapi bila dah berkerak bontotnya sakit mata.

Wah! berpantun pula. Bagi wanita yang memang sentiasa mendedikasikan diri dekat dapur tu, ini antara masalah yang tak boleh diterima. Maka berlaku lah adegan sental periuk seperti kena dera. Namun apa kan daya, sampai bercalar periuk pun, kesan hangus tak hilang.

Anda tak perlu membazir masa, tenaga dan wang ringgit. Cuba gunakan 10 tip mudah ini untuk menyelesaikan masalah yang membelenggu kuali dan periuk di dapur. SELAMAT MENCUBA.

1. Baking soda
Baking soda memang sudah diperakui mempunyai banyak kelebihan dalam mencuci. Untuk menanggalkan kerak degil pada bontot atau dalam kuali, anda hanya perlu bancuhkan 2 sudu baking soda ke dalam satu besen air. Larutkan dan rendamkan 2-3 jam bahagian periuk atau kuali yang mempunyai kotoran ngeri tadi. Kesan hangus tadi atau kerak akan melembut dan mudah untuk disental.

2. Cuka makan dan baking soda
Campuran ini khas untuk mencuci bahagian dalam periuk yang hangus. Didihkan air di dalam periuk yang telah hangus tadi dan masukkan satu cawan cuka. Bila kerak hangus tadi mula kelihatan lembut dan mudah tertanggal, matikan api dan masukkan baking soda. Bila dah sejuk, anda boleh lah sental dengan menggunakan span kasar.

3. Garam dan limau nipis
Gaul rata garam dan air perahan limau nipis menjadi seperti satu adunan yang likat. Kuantiti yang diperlukan untuk limau dan garam bergantung kepada saiz periuk atau kuali. Lebih besar, maka banyaklah diperlukan. Sapu rata pada permukaan yang berkerak dan dibiarkan selama 2 jam. Selesai 2 jam, letak sikit demi sedikit air pada permukaan yang telah diletakkan garam tadi dan sental. Kaedah ini sesuai untuk bontot periuk dan kuali yang mempunyai kerak yang tebal.

4. Krim tartar
Caranya, rendam krim tartar bersama dengan air semalaman ke dalam periuk atau kuali hangus yang anda ingin bersihkan.

5. Garam kasar sahaja
Didihkan air di dalam kuali atau periuk yang hangus tadi. Bila dah menggelegak, masukkan pula segenggam garam kasar dan kacau perlahan-lahan. Kalau ada permukaan yang keraknya tebal, gonyoh sikit dengan menggunakan senduk kayu.

6. Tomato
Gunakan tomato yang tidak terlalu masak kerana kandungan asidnya lebih tinggi. Lenyekkan buah tomato tersebut ke dalam periuk yang hangus dan biarkan semalaman. Esoknya baru anda sental.

7. Minuman berkarbonat
Kalau kesan hangus atau kerak dalam periuk disebabkan oleh gula atau proses caramelizer, anda boleh gunakan minuman berkarbonat sebagai penyelesaian. Apa yang perlu anda lakukan adalah dengan merendam periuk atau kuali yang hangus akibat gula ke dalam air berkarbonat sekurang-kurangnya 2 jam. Kebiasaannya, kerak gula tersebut akan tertanggal sendiri. Mana yang tak tertanggal, anda boleh cungkil dengan menggunakan senduk kayu.

8. Cuka sahaja
Untuk kerak hangus yang tak terlalu serius, anda hanya perlu didihkan secawan cuka bersama 3 cawan air di dalam periuk. Kacau sampai kerak tadi tertanggal sendiri.

9. Garam kasar dan minyak
Caranya, sebaik sahaja selepas anda masak, ketika periuk atau kuali masih dalam keadaan masih panas rendamkan terus periuk ke dalam air. Cuba basuh, bilas dan cubalah tanggalkan kerak yang hangus tadi seboleh mungkin. Kemudian ambil segenggam garam kasar dan ratakan pada keseluruh permukaan dalam kuali dan periuk sambil anda menyental lagi sehingga kerak hangus tersebut tertanggal. Selepas itu bersihkan semula kuali, dan lap sehingga kering, panaskan semula kuali dan periuk tersebut. Agak-agak apabila sudah panas, padamkan api. Akhir sekali perlahan-lahan sapukan minyak pada keseluruhan bahagian dalam kuali dan periuk dengan menggunakan berus.

10. Sabun mandi
Cara ini hanya akan digunakan jika anda benar-benar ingin menggunakan kuali atau periuk yang hangus tadi secepat yang mungkin. Seboleh-bolehnya dapatkan juga berus keluli atau berus kawat. Caranya adalah dengan memotong sabun mandi menjadi kepada empat bahagian. Mula-mula rendamkan sabun mandi tersebut ke dalam periuk atau kuali yang hangus itu bersama-sama dengan sepotong sabun mandi tersebut. Selepas itu , dalam beberapa minit sabun akan mulai kembang. Buangkan lebihan air rendaman tadi. Akhir sekali, tekan dan sentalkan sabun mandi tadi ke dalam periuk atau kuali yang hangus sehingga penyek. Kemudian teruskan pula menyental menggunakan berus keluli tadi.

Transformasi bilik tidur utama konsep ‘Modern English,’ pintu tandas tersorok dalam almari. Memiliki bilik tidur yang cantik dan selesa merupakan impian setiap orang. Tidak ramai di antara kita yang tahu bagaimana untuk menghias bilik tidur supaya kelihatan lebih menarik.

Cara menghias bilik tidur serta susun atur perabot memainkan peranan penting dalam memberi impak terhadap keluasan bilik terutamanya bilik tidur yang kecil dan ruang terhad. Susun atur perabot biarlah praktikal selain sesuai dengan aktiviti harian anda.

Transformasi bilik tidur utama. Bertemakan modern English, dinding dicat dengan warna white linen (Jotun). Paling menarik dalam almari ada pintu ke bilik air. Jadinya bilik air memang tersorok. Sangat privasi.

Jom kita lihat hasilnya.

Akhir-akhir ni, Impiana tengok ramai dok kongsi sabun A1 atau di panggil sabun power. Dengar katanya sabun ni banyak kegunaan dan harga nya tak mahal pun dalam RM 3 jer untuk 5 buku sabun. Tapi kegunaan yang paling menarik dan mesti mak-mak suka adalah apabila ia berupaya memutihkan dan menanggalkan daki-daki yang terdapat pada baju putih terutamanya pakaian sekolah.

Namun, ada caranya untuk anda gunakan sabun A1 ini bagi tujuan membasuh baju putih seperti yang dikongsikan oleh Zakiah Hassan

Bahan-bahannya:
Sabun A1 (beli kat kedai Eco) atau sabun cap kapak/buruh (ada di Mydin)
Sabun basuh baju (cecair atau serbuk)
Air
Mesin basuh (nak basuh tangan pun boleh)

Cara-caranya:
1. Lemparkan baju sekolah agama dulu ke dalam mesin basuh.

2. Bubuh sabun basuh biasa.

3. Setkan mesin dengan mode speedy soak (ikut jenis mesin basuh).

4. Bubuh air.

5. Masukkan suku biji sabun kuning ke dalam mesin basuh (nak sagat pun boleh).

6. Tenyehkan sabun kuning di leher baju kemeja, hujung lengan, poket..atau kesan kotoran yang lain. Lepas tu jangan lupa lempor dalam mesin.

7. Tutupkan mesin basuh.

8. Pergilah keluar berjimba dengan anak2 dan suami. Disarankan pergi shopping atau makan berat. Setakat minum cendol bawah pokok tak sempat siap.

9. Balik rumah dah siap.

10. Sidai lah baju putih tersebut sambil kembang hidung melihatkan kebersihannya.

IMPIANA bantu anda bagaimana untuk memastikan anda tidak penat mencuci bilah kipas setiap minggu. Penat juga setiap minggu nak panjat tangga, guna banyak tenaga, sepatutnya hari minggu kita berehat tetapi kita penat membuang habuk kipas. Kalau kipas meja gagah lagi, kipas siling, memang surrender.

Ikuti langkahnya dibawah ini:

2) Basuh bilah kipas tersebut dengan air biasa untuk membuang habuknya.

Ulangi 3 langkah ini setiap 2/3 bulan sekali. Jimat tenaga dan jimat belanja.


Kini Berkerjasama SofaX, Mah Sing Tawarkan Lebih RM14.5 Juta Rebat Kepada Pemilik Rumah

Syarikat pemaju perumahan, Mah Sing Group Berhad kini telah mengorak langkah untuk berkerjasama dengan platform aplikasi SofaX, sebuah kendalian aplikasi rekaan dalaman secara maya dengan teknologi ‘Virtual Reality’ (VR).

Pengumuman kolaborasi tersebut telah diumumkan secara rasmi kepada umum, pada 28 Julai lalu.

Hasil kerjasama kedua-dua jenama ini, Mah Sing Group Berhad bakal menawarkan kepada semua ahli ‘M Privilege’ dan pemilik rumah di bawah projek perumahan M Vertica dan Sensory @ Southville City berpeluang untuk menerima diskaun potongan harga bagi setiap pembelian perabot, kemasan dan pakej hiasan dalaman.

Tawaran diskaun potongan harga yang bakal diberikan oleh Mah Sing Group Berhad kepada semua pemilik rumah di bawah projek perumahan berkenaan bernilai lebih RM14.5 juta.

Selain itu, kerjasama ini juga adalah sebagai satu langkah inisiatif kedua-kedua jenama bagi memberi kemudahan kepada pemilik rumah untuk memiliki rekaan hiasan dalaman yang tepat dan bersesuaian mengikut citarasa masing-masing.

Sedikit informasi mengenai aplikasi SofaX ini telah dicipta dengan fungsi teknologi ‘Virtual Reality’ (VR) bertujuan untuk memberi input kepada para pengguna mengenai rekaan hiasan dalaman rumah yang tepat dan bersesuaian.

Dengan penggunaan aplikasi ini, anda boleh mengakses untuk melihat lebih 3000 produk daripada 150 jenama berserta 100 ‘portfolio’ pereka hiasan dalaman yang menyediakan perkhidmatan rekaan hiasan dalam. Bak kata orang, semuanya hanya di hujung jari!

Untuk maklumat lanjut mengenai kolaborasi dan tawaran ini, sila layari https://www.mahsing.com.my/ dan https://www.sofax.com/

Susah juga nak pastikan kediaman sentiasa dalam keadaan kemas dan rapi bila dah ada anak kecil. Bukannya apa, tak sampai pun 10 minit dikemas, rumah dah kembali tunggang langgang dan bersepah dengan segala mainan hasil ‘bantuan’ dari anak-anak. Mana ada masa nak susun semula, nak layankan kerenah anak lagi. Pening nya. Sebab itulah ramai ibu yang mempunyai anak kecil pilih untuk tidak menghias cantik rumah mereka takut-takut nanti ada tangan kecil yang tarik lapik meja, jatuhkan pasu, dan koyakkan wallpaper.

Puan Nana merupakan penggemar warna-warna lembut dan earth colour kerana baginya warna memainkan peranan yang penting untuk kesan pencahayaan yang bagus agar ruang boleh nampak luas. Selain itu, beliau juga ada menggunakan hisan cermin untuk memaksimakan penggunaan ruang di kediamannya. Katanya lagi, “Sebab saya ada anak lelaki yang masih kecil, jadi kawan-kawan selalu tanya apa tips untuk buat anak-anak tidak mengusik barang hiasan”

Tip Rumah Kemas Walau Dengan Anak Kecil :

1.  Biasakan anak-anak tengok semuanya dari lahir lagi. Jadi bila hari-hari tengok perhiasan yang pelik-pelik, mereka pun dah tak hairan nak usik.
2. Sediakan ruang atau bilik khas untuk mereka bermain biar mereka disiplin dan faham kalau nak main ada ruang tertentu sahaja yang dibenarkan.
3.  Wujudkan satu “bakul kecemasan”. Benda ini sangat praktikal apabila ada tetamu yang tiba-tiba sampai ketika keadaan rumah masih bersepah dek mainan anak-anak. Kumpulkan sahaja semua mainan dan barangan yang berselerak kedalam bakul dahulu dan sorokkan pada satu sudut. Bila tetamu dah pulang barulah boleh sorting.
4.  Amalkan konsep rumah tanpa stor atau cukup sekadar stor yg sangat kecil. Perkara ini dapat mendidik kita supaya sentiasa ingin memastikan rumah dalam keadaan kemas dan teratu. Tak adalah semuanya kita simpan distor dengan alasan “orang lain tak nampak”

Dibawah ini adalah gambar-gambar deko rumah perkongsian Puan Nana dengan IMPIANA. Selamat menghias!

Sabut kelapa pula merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa dikatakan sesuai digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik. Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

Sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.

Menerusi segmen Ilham Impiana musim terbaharu kali ini yang bertemakan Inspirasi Selebriti bakal kami persembahkan ‘House Tour’ kediaman para selebriti tanah air.

Bagi episod pertama musim terbaharu ini, IMPIANA telah berkesempatan untuk menjelajah ke kediaman milik pengacara dan pelakon popular iaitu Ain Edruce.

Apabila bercakap sahaja tentang kediaman para selebriti atau artis tanah air, sudah pasti anda akan terbayangkan golongan seperti  mereka ini memiliki sebuah kediaman yang mewah, cantik serta selesa untuk didiami.

Ternyata, hasil tinjauan IMPIANA ke kediaman pengacara rancangan hiburan Melodi, TV3 itu mendapati bayangan imaginasi sedemikian adalah satu realiti!

Ketika sesi temu bual bersama hos Ilham Impiana Inspirasi Selebriti, Ain memaklumkan bahawa dia telah memilih konsep dan tema moden tropikal Bali sebagai pilihan untuk rekaan dekorasi hiasan dalaman serta luaran rumah.

Bagi menyempurnakan hasrat dan impian untuk memiliki sebuah kediaman yang cantik, Ain telah menggunakan khidmat pakar pereka hiasan dalaman, CosyForUs.

Untuk pengetahuan anda, pemilik syarikat kepada CosyForUs ini adalah merupakan abang kandung Ain Edruce sendiri.

Nak tahu apa lagi cerita yang menarik mengenai kediaman Ain Edruce? Sila saksikan episod penuh di laman rasmi YouTube ImpianaTV menerusi pautan video di bawah;


Cara Paling Mudah Untuk Tukar Lampu Kalimantang Ke LED

Tidak dinafikan, masih ada segelintir di kalangan anda yang masih menggunakan lampu jenis kalimantang yang biasa di rumah meski zaman masa kini telah berubah dengan adanya pelbagai teknologi terkini seperti penggunaan lampu Light Emitting Diode atau bagi singkatannya LED.

Seperti umum mengetahui, penggunaan lampu LED ini sememangnya sangat bagus untuk digunakan kerana ia boleh menjimatkan kadar penggunaan kuasa elektrik. Oleh itu, orang ramai sememangnya digalakkan untuk menggunakan lampu LED ini di rumah.

Jadi, bagaimana cara yang boleh anda lakukan agar lampu jenis kalimantang di rumah anda masih boleh digunapakai tanpa menukar kepada lampu baharu? Jangan bimbang, caranya mudah sahaja.

Apa yang perlu anda lakukan adalah menukar lampu kalimantang anda kepada jenis lampu LED. Ingin tahu bagaimana caranya? Mari IMPIANA kongsikan bersama anda.

Anda boleh mengetahui caranya dengan menonton video segmen Tip Impiana kali ini pada pautan di bawah;

Memiliki bilik tidur yang selesa dan luas sudah semestinya menjadi idaman semua bukan? Tapi tak semua orang ada ruang bilik tidur yang luas. Lebih-lebih lagi korang yang duduk rumah apartment atau flat, dah tentu ruang bilik terhad.

Jom, lihat reaksi pemilik ini apabila perubahan dilakukan oleh MAMY HOME.

Setiap kali nak make over rumah dengan konsep yang berbeza, ramai beranggapan semua perabot perlu ditukar mengikut konsep yang telah ditetapkan untuk pastikan keseluruhan dekorasi menjadi. Betul tak? Sebenarnya tak perlu sampai macam tu, jika pandai mix and match dah banyak boleh jimat. Jika perabot tersebut langsung tak boleh sesuai dengan konsep dekor kediaman yang baru, apa kata kita lakukan tranformasi. Seperti laci, ia antara perabot yang orang akan fikir banyak kali sama ada perlu di beli baru atau pun tidak. Hal ini disebabkan oleh struktur laci yang masih kukuh.

Nak make over laci lama ni ada pelbagai cara, dari mudah dan yang paling susah. Kebiasaanya, kalau nak mudah boleh gunkan wallpaper sebagai kemasan baru permukaan laci. Selain itu juga, anda boleh gunakan teknik mengecat, stencil, lukisan tangan dan sebagainya. Berikut ida makeover laci lama yang boleh menjadi rujukan anda:

Hempedu bumi ataupun nama saintifiknya Andrographis paniculata merupakan sejenis tumbuhan yang berasal dari Asia Tenggara, China dan India. Seperti nama panggilannya, (Raja Herba Pahit) tumbuhan herba ini mempunyai rasa yang amat pahit.

Namun, di sebalik rasanya yang mampu mengundang kerut pada wajah, tidak dinafikan bahawa tumbuhan ini mempunyai khasiat yang tinggi.

Dalam hantaran di laman Facebook Dr Suri Roowi, beliau ada berkongsi beberapa kebaikan Hempedu Bumi yang masih ramai masyarakat tidak tahu.

Kredit gambar dari carian foto Google

KEBAIKAN HEMPEDU BUMI

Di China, kajian yang dilakukan di Sichuan Traditional Medicine Research Institution mendapati bahawa HEMPEDU BUMI boleh bantu kurangkan suhu badan yang disebabkan oleh jangkitan bakteria dan virus

70 daripada 84 pesakit yang menggambil HEMPEDU BUMI mencapai suhu badan normal dalam tempoh 48 jam.

Pada tahun 1972, penyelidik dari Institut Penyelidikan Herbal China juga gunakan HEMPEDU BUMI untuk merawat 24 kes jangkitan saluran pernafasan seperti tonsilitis akiut dan bronkitis

Hasil kajian menunjukkan HEMPEDU BUMI lebih baik berbanding rifampin (antibiotik).

Hempedu bumi juga boleh digunakan untuk masalah batuk dan sakit tekak

1 atau 2 helai daun HEMPEDU BUMI boleh bantu kurangkan demam

HEMPEDU BUMI boleh bantu kurangkan sakit tekak.

Selamat mencuba dan dapatkan nasihat Dr anda juga.

Rujukan: Med Aromat Plants 2014, 3:4


6 Jenis Tumbuhan Ini Mujarab Untuk Gigitan Nyamuk

Percaya atau tidak, walau setinggi manapun kediaman anda sama ada di kondominium atau service apartment, kalau tidak ada penjagaan serta pencegahan yang mantap, nyamuk pasti akan boleh memasuki kediaman anda dan menjangkiti seluruh ahli keluarga. Tambahan lagi, ketika ini terdapat banyak laporan di dada akhbar tentang demam denggi yang melanda negara kita.

Selain daripada menggunakan semburan aerosol atau memasang ubat nyamuk yang pasti akan membuatkan kediaman anda berbau, adalah molek jika anda mencuba alternatif menggunakan tumbuh-tumbuhan sebagai penghalang kemasukan nyamuk denggi. Ikuti senarai 6 jenis bunga yang mampu menghindari kediaman anda dari menjadi sasaran nyamuk.

Daun Basil

Ianya bukan sahaja dikenali sebagai herba yang sedap dikalangan penggemar makanan Itali, tetapi ianya juga merupakan penolak semulajadi nyamuk. Disebabkan aromanya yang kuat, menyebabkan nyamuk akan terbang jauh dari tumbuhan ini. Kepada manusia, ianya membuatkan makanan kita lebih sedap, bagi nyamuk, its a no no.

Daun Pudina

Tumbuhan ini amat dekat  dan tidak asing lagi dengan kita tidak kira dalam masakan, malahan untuk penjagaan gigi pun ianya memberi manfaat yang besar. Kajian menyatakan bahawa, cecair minyak yang diekstrak daripada daun pudina boleh menghindarkan nyamuk yang membawa virus malaria dan denggi selama 60-180 minit.

Daun Rosemary

Jika anda peminat makanan barat, anda pasti mengenali daun ini yang terkenal dengan rasa serta aroma pedas dan berkayu ini. Selain daripada menjadi herba yang hebat dalam masakan, jika anda pergi hiking atau berkhemah, pastikan anda bakar daun ini di dalam unggun api. Asap yang membakar menguatkan lagi rasa tidak sedap bagi nyamuk dan mereka akan menghindari tapak perkhemahan anda. Kalau di luar ianya mujarab, bayangkan jika herba ini ditanam segar dalam rumah anda.

Pokok Lavender

Siapa yang tidak tahu tentang keharuman yang mendamaikan daripada pokok lavender. Aromanya boleh membuatkan kita lupa sejenak terhadap masalah yang menimpa, tetapi ianya adalah sebaliknya bagi nyamuk. Nyamuk tidak menyukai bau yang disebarkan oleh pohon ini dan ianya turut mengandungi anti-fungal dan mempunyai cecair antispetic semulajadi. Pokok ini amat sesuai jika ianya ditanam dalam pasu dan diletakkan bersebalahan dengan pintu dan tingkap kediaman anda.

Pokok Bunga Marigold

Pokok ini berasal daripada negara Amerika Latin, Mexico. Apabila sudah bercambah menjadi bunga, ianya akan melepaskan bau yang amat kuat dan tidak disukai oleh banyak spesis serangga tetapi nyaman untuk manusia. Dalam kediaman, ianya amat mudah untuk dijaga dan anda hanya perlu memastikan ianya mendapat cahaya matahari yang mencukupi untuk mendapatkan bunga yang cantik dan aroma yang berupaya melindungi anda seisi keluarga dari serangan nyamuk.

Bunga Geranium

Bunga ini amat dikenali dikalangan pembuat minyak wangi malahan berupaya menghalau nyamuk dengan efisien. Cara menjaganya amat mudah, anda hanya perlu letakkan pasu bunga geranium di luar kediaman dan biarkan daunnya terkena tiupan angin sehingga mengeluarkan aroma yang tidak disukai nyamuk.

TV, siapa je yang tiada TV dirumah. TV ini lah yang selalu hiburkan kita dengan cerita-cerita yang menari. TV Pintar sudah tersedia pada kadar yang berpatutan daripada pelbagai pengeluar terkemuka pada masa kini. Melalui koleksi TV pintar terhebat yang tersedia, anda mungkin mengalami pelbagai media hiburan serta fungsi yang menarik.

Pada hakikatnya, TV pintar kini mempunyai sistem serba boleh yang boleh menampung keperluan untuk menonton program kabel seperti Netflix, melayari internet dan bermain permainan. Berikut ialah beberapa alternatif TV pintar terbaik yang tersedia pada tahun 2022 pada harga yang berpatutan.

Xiaomi Mi TV P1

Xiaomi kini bersedia untuk menyediakan televisyen pintar berkualiti tinggi dalam pelbagai saiz agar sesuai dengan ruang kediaman anda. Mi TV mempunyai paparan LED yang cantik dan teknologi Google Assistant yang membolehkan anda mengendalikan TV anda dengan suara anda dan bukannya alat kawalan jauh.

Dari segi audio, TV pintar ini menggunakan sistem Twin Dolby Digital dan DTS-HD, serta dua pembesar suara stereo 25W yang mampu menghasilkan bunyi yang cukup mengasyikkan. Tambahan pula, anda boleh mengakses lebih 400,000 filem dan rancangan serta memuat naik lebih 5,000 apl sekali gus, menjamin keseronokan tanpa had.

Skyworth 4K UHD Smart TV

Jenama Skyworth masih agak tidak diketahui, tetapi tawaran TV Pintar resolusi 4K pada harga yang berpatutan layak menjadi antara pilihan TV Pintar teratas tahun ini. TV pintar yang dijual boleh digunakan untuk beberapa tujuan, seperti bermain permainan atau menonton Netflix tanpa memerlukan peranti tambahan.

Model ini dilengkapi dengan pelbagai teknologi canggih, termasuk WiFi terbina dalam, keserasian HDR dan pencerminan skrin, membolehkan anda memasang kandungan pada peranti lain sahaja. TV 50-inci dengan resolusi 4K UHD ini boleh memaparkan dengan jelas dan jelas setiap bahan visual.

Realme Smart TV

Realme adalah salah satu syarikat yang berkembang pesat dalam industri berikutan ketersediaan gajet yang berguna. Mereka kini menawarkan TV pintar dengan resolusi HD Penuh 2K dan fungsi Enjin Gambar Chroma Boost, yang menjadikan paparan skrin bersih dan menghalang ketegangan mata apabila menonton untuk tempoh masa yang panjang.

Realme Smart TV dikuasakan oleh Android, yang membolehkan anda memuat turun dan mengakses pelbagai program dengan mudah, termasuk permainan, melalui Google PlayStore. Terdapat pelbagai sambungan sambungan boleh diakses, serta sistem audio Dolby, yang akan menjadikan setiap tontonan kelihatan seperti berada di panggung wayang.

Jadi, itu sahaja beberapa jenama dan TV yang bagus saat ini. Banyak lagi jenama dan jenis TV lain yang anda boleh cuba cari di internet.

Guna sabun buku mandi serta pelekat perangkap lipas yang bernilai kurang daripada Rm2.50 sebenarnya lebih efektif daripada anda beli ubat gegat yang akan meninggalkan bau yang tidak menyenangkan malahan lebih baik daripada anda berpenat lelah mengetuk lipas guna surat khabar atau apa sahaja barangan yang dapat dicapai semasa kecemasan.

Antara kaedah lain yang boleh anda lakukan untuk membunuh lipas adalah:

Cari perangkap lipas yang mempunyai gam pelekat. Letakkan potongan bawang atau kulit pisang serta buah-buahan lain yang sudah ranum. Letakkan bahan perangkap itu di tengah-tengah pelekat. Pastikan bahan perangkap stabil dan tidak mudah teralih daripada pelekat.

Letakkan di sudut yang anda sering menjumpai lipas terutamanya di sudut yang gelap dan biarkannya semalaman atau beberapa hari, apabila sudah penuh dengan kaum kerabat lipas, buang sahaja ke dalam tong sampah. Tangan tidak kotor, fobia anda terhadap lipas juga akan berkurang.

2. Ambil sebuku sabun mandi dan potong dadu. Kemudian letakkan ketulan kecil sabun ini pada setiap kawasan yang mempunyai lipas. Biarkan sahaja selama beberapa hari dan lihat hasilnya. Ini kerana bau yang kuat daripada sabun buku membuatkan lipas untuk menghindari kawasan berkenaan dan mencari tempat baru untuk membiak.

3. Gunakan listerine sebagai penyembur untuk menghalau lipas. Hanya campurkan dengan air biasa dan isikannya dalam botol penyembur. Sembur di kawasan lubang saliran dalam rumah atau sudut-sudut yang selalu menjadi laluan lipas. Untuk hasil yang memberangsangkan, pilih perisa pudina. Baunya yang amat kuat amat efektif dalam usaha menghalau lipas.

4. Selain daripada digunakan secara meluas dalam masakan, daun pandan juga amat efektif dalam menghalau lipas yang berkeliaran dalam rumah kita. Walaupun ia tidak membunuh lipas, baunya yang kuat amat tidak digemari lipas sehingga membuatnya pergi ke sudut yang lain, tetapi harus diingat, apabila daun tersebut sudah tidak segar serta kering, anda perlu menukar daun tersebut, kalau tidak ia turut menjadi makanan lipas.

5. Bahan ini memang sedap digunakan dalam masakan malahan amat efektif dalam membunuh lipas disebabkan baunya. Kalau tidak percaya, ambil beberapa biji buah pelaga dan letakkan di tempat lipas membiak.

Penggunaan sarung cadar katil bukan lagi satu benda yang asing dan sudah menjadi keperluan utama bagi anda yang ingin mendapatkan tidur yang berkualiti serta selesa.

Ada pelbagai jenis bahan digunakan untuk menghasilkan sarung cadar katil yang selesa dan berkualiti antaranya Kapas (Cotton), Linen, Poliester dan banyak lagi.

Jadi, jom kita kenali dengan lebih dekat fungsi dan kelebihan setiap bahan yang digunakan untuk dijadikan sebagai fabrik sarung cadar katil anda.

Kapas (Cotton)

Kapas adalah satu bahan semula jadi yang paling popular dan sering digunakan untuk menghasilkan fabrik sarung cadar katil.

Ini kerana sifatnya yang amat lembut sentiasa menjadi pilihan ramai di seluruh dunia. Bukan itu sahaja, sifat kapas ini juga akan semakin bertambah lembut dengan setiap kali cucian.

Malah, kapas juga memiliki keistimewaan fungsi untuk menyebarkan haba dan menyerap lembapan dengan baik.

Linen

Bagi bahan Linen pula, ia diperbuat daripada bahan semula jadi iaitu tumbuhan flaks yang membuatkan fabrik ini antara paling tahan lasak.

Struktur permukaan Linen agak sedikit berbeza berbanding jenis fabrik yang lain. Ini kerana Linen memiliki permukaan yang licin dan berkilat.

Selain tahan lasak dan lama, fabrik yang diperbuat daripada Linen ini sememangnya kalis kotoran dan sentiasa menjadi pilihan bagi mereka yang ada anak kecil khususnya.

Poliester

Fabrik sarung cadar katil jenis Polister pula adalah bahan yang diperbuat daripada campuran sintetik.

Tetapi anda jangan risau, meski ia tidak dihasilkan daripada bahan semula jadi Poliester masih tetap selamat untuk diguna pakai.

Selain itu, fabrik jenis Poliester ini mudah dijaga, tidak mudah berkedut dan juga kalis kotoran. Malah, warnanya juga akan kekal terang selepas beberapa kali cucian.

Sekiranya anda mahu mendapatkan sarung cadar katil yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

*Jangan lupa untuk guna kod promo IMPGSP5 untuk dapatkan diskaun harga pembelian.

Sumber: Ikea Malaysia Website


Idea “Vertical Garden” Mudah Tapi Cantik

Kehadiran vertical garden  pada tembok kediaman sama ada interior mahupun exterior bukan sahaja menambah nilai kualiti dekorasi sesuatu kediaman, Ia juga dapat melembutkan struktur konkrit yang keras. Namun, ramai beranggapan verticle garden ini memerlukan sistem khas dan modal yang banyak untuk membinanya. Hakikatnya, ada cara atau kaedah lain yang boleh dilakukan dan menariknya hasilnya lebih cantik dari menggunakan sistem verticle garden yang mahal:

Apabila tiba waktu untuk membersihkan rumah, pasti ada dikalangan anda berasa stres dan pening untuk membersihkan debu habuk yang melekat pada permukaan perabot seperti kabinet televisyen, meja, sofa, celah-celah langsir dan sebagainya.

Nak pula tu, kekotoran debu habuk ini masih ada dan melekat di permukaan perabot dalam rumah anda padahal anda baru sahaja membersihkannya beberapa hari yang lalu. Pelik kan?

Walaupun pelik, perkara tersebut sememangnya benar dan berlaku. Jadi tidak hairan lah kalau ada yang berasa stres ketika mahu mencuci debu habuk yang ada di dalam rumah.

Tetapi kini anda tidak perlu berasa stres dan pening untuk membersihkannya kerana ada petua mudah yang boleh anda lakukan untuk menyelesaikan masalah tersebut.

Bahan-bahan yang diperlukan adalah;

Akhir sekali, campurkan kesemua bahan tersebut dan tuangkan ke dalam botol penyembur kemudian goncangkan selama beberapa saat.

Selepas itu, campuran cecair tersebut sudah boleh untuk diguna pakai bagi kerja-kerja mencuci debu habuk yang ada di dalam rumah anda. Mudah kan? Selamat mencuba!

Sumber: Instagram Jason Jezi

Rule of Thumb, untuk dekorasi kediaman kebiasaanya warna tema tidak boleh lebih dari 3. Dan kebiasaanya, kombiansi 3 warna ini tidak terlalu jauh dan hasilnya seimbang. Lebih dari itu, dekorasi kediaman anda akan kelihatan serabut dan sarat. Namun, dengan pemilihan rona-rona pop seperti kuning dan pink, ia akan menghasilkan ambiance yang ceria. Berikut, inspirasi dekor kediaman yang menggunakan rona-rona pop:


Modal Tak Sampai RM 4000 Nak Cantikkan Dekor Rumah Ni. Ramai cakap nak rumah cantik perlu kos yang tinggi. tapi, Atam Ayu buktikan hanya dengan kos tak Sampai RM 4,000 pun dia berjaya hasilakan sebuah dekorasi kediaman jenis flat cantik.

Assalamualaikum harini maktam nak share kos keseluruhan maktam masuk rumah ni dari hari dapat kunci dan install lampu kipas semua sehingga selesai deko sebuah rumah.

Ok pertama sekali rumah maktam ni apartmen 5 tingkat dan maktam berada di tingkat paling atas.

Puncak kayangan la.. kluster kayangan versi rumah mampu milik

rumah ni maktam beli dengan harga 145K menggunakan sepenuhnya loan perumahan kerajaan rumah 900 kaki persegi dilengkapi dengan 3 buah bilik dan 2 bilik air dan sebuah laundry tempat menjemur pakaian dengan saiz hanya boleh memuatkan sebuah mesin basuh, juga tanpa balkoni di ruang tamu

Standard rumah mampu milik kan…

hebat kan bunyi nya…hahaha.. TIDAKK.. sebab kami memang taknak buat .. taknak tambah hutang loan peribadi.

tujuan utama rumah ni kami nak buat aset je. so setakat nak install lampu kipas+ grill masih berkemampuan dengan simpanan dan gaji..

so paktam yang berkemahiran dalam bidang wiring, gunakan kepakaran dia sepenuhnya install lampu kipas.. kami save pada upah wiring..

so kos pada material 19 unit point lampu + 5 unit kos kipas kami anggaran 1000.00 rasanya kurang sebab kami beli kat shopee je barang2 semua..kipas pun beli paling murah antara 130-150 seunit.
.
grill kami pasang pintu utama dan yard sahaja . semua tingkap tiada grill kos 650.. rumah tinggi kan..

jimat tang sini ( inshallah akan pasang kemudian bila anak dah start boleh memanjat atau ternampak lebih cerdik ) kikiki..setakat ni tiada perabot berhampiran tingkap yang boleh dorang akses untuk jenguk ke bawah..

so kami lengkapkan dengan langsir yang telah kami guna seusia 7 tahun yang masih di simpan rapi

so kami open sewa.. dengan PARTLY furniture.. boleh rujuk pos2 kami cari penyewa..boleh tengok kami bagi rumah macam mana .. selepas dapat 3 jenis penyewa kami decide buat masa sekarang kami tak mau dah sewakan. PENING hoiii ..sekarang penyewa lebih dari tuan umah.. macam umah dia pula. nak duk free.. kita pun bayar loan…. hahahaha.

so disini la bermula.. terima kasih pada tok din bagi moratarium.. bermula PKPB kami install barang-barang lain step by step mengguna duit tersebut

kami cari barang second hand yang masih elok– tips cari di group-group kejiranan.
lepas tu kami cari sofa 3 seater. cari prelove tak jumpa, dah jumpa takde transport. so kawan kami bagitau ada sales 399 so kami beli sofa

banyak barang juga kami DIY sendiri antaranya :-

kaunter bar kami DIY
Penyangkut Kuali bawah table top
Langsir bawah table top
Meja makan
Hexagon wall deko

segala aksesori hiasan kami beli kat shopee, eco , MR DIY,ikea dan Kaison yang mana semua kedai kedai ni kedai yang kita inshallah mampu milik

beli barang yang ada defect sikit-sikit dan reject sikit seperti bunga-bungaan.. JIMAT banyak tang ni

ok so KOS keseluruhan termasuk lampu kipas, dan katil alhamdullilah maktam simpan resit dan perjalanan dekorasi rumah ni berjumlah

3438.50 +_ ( dah termasuk kos postage dan barang-barang runcit ikat tepi..) hahahaha

maksudnya p eco nak beli raga terbawak balik sudip..hahahaha… gitu la… janji nak belanja 50 terkeluar 60.. hahahaha.

PENAFIAN SESIAP SEBELUM KENA KECAM:-
KAMI CUMA NAK KONGSI.. KORANG MUNGKIN AKAN LEBIH SEDIKIT PERBELANJAAN ATAS FAKTOR -FAKTOR LAIN,

RUMAH KAMI 100 PERATUS KAMI BERDUA BUAT SENDIRI TIADA PERLIBATAN ORANG LUAR KECUALI PEMASANGAN GRILL , KALAU PAKTAM ADA ALAT RASANYA DIA PUN BUAT SENDIRI.. HAHAHA..

ok leh sambung pertanyaan dan tips.. kami akan share inshallah kalau nak tanya… kome jangan suh kami beli hat mahal-mahal sebab kami memang tak berduit. harap maklum..Modal Tak Sampai RM 4000 Nak Cantikkan Dekor Rumah Ni

Umum tahu, Tanaman indoor kehadirannya bukan sahaja menjadi sebahagian perincian dalam sesebuah dekorasi. Ia juga memberi kesan positif kepada kesihatan badan dan mental. Bila bercakap pasala tanaman, sudah pasti ia memerlukan pencahayaan untuk tumbesaran optimum Namun, tidak semua orang bertuah mempunyai kediaman yang berorentasi menghadap matahari terbit.

Hal ini menyebabkan tanamana indoor anda tidak menajdi dan ada yang berkemungkinan mati. Penyelesaian mudah untuk anda yang mempunyai kondisi kediaman macam yang dinyatakan. Apaka kata gunakan tanaman-tanaman yang tidak memerlukan pencahayaan yang tinggi. Kebiasaanya, tanaman jenis ini adalah dari ketegori pokok separa teduhan. Antaranya adalah:

Syngonium podophyllum
Aglonema spp.
Calathea loeseneriBromeliads
Hatiora salicornioides
Caladium bicolor
Spathiphyllum wallisii

Tidak dinafikan, kebanyakan orang terpaksa membuat pinjaman dengan bank bagi mahu memiliki sebuah kediaman atau rumah idaman.

Umum mengetahui, terdapat beberapa tempoh masa pembiayaan pinjaman rumah yang ditawarkan oleh pihak bank kepada peminjam bergantung kepada syarat kelayakan pemohon. Kebiasaannya, pihak bank akan menawarkan tempoh pembiayaan pinjaman selama 15 hingga 30 tahun.

Tetapi tahukah anda, bagi mereka yang golongan berusia lebih 25 tahun tidak digalakkan untuk membuat pembiayaan pinjaman rumah untuk tempoh 30 tahun. Ingin tahu mengapa?

Pakar kewangan dan hartanah, Encik Azizul Azli Ahmad menerusi hantaran di akaun laman media sosial Facebook miliknya ada memberikan penjelasan berhubung perkara tersebut serta nasihat kepada orang ramai.

Jelasnya, untuk melangsaikan hutang pinjaman rumah dengan segera adalah tindakan yang amat disarankan supaya masalah bebanan hutang di hari tua dapat dielakkan.

SELESAIKAN HUTANG SEBELUM USIA 55 TAHUN!

1. Rancang baik baik hutang kita kawan kawan.

2. Jika kita nak ada hutang rumah 30 tahun, belilah rumah diusia 25 tahun. Pada usia 55 tahun hutang akan berakhir.

3. Jika beli pada usia 30 tahun, pendekkan tempoh jadi 25 tahun atau bayar deposit lebih sikit sebelum beli.

4. Jika nak beli kereta, pastikan usia 55 tahun hutang kereta dah tiada. Sepanjang 30 tahun kerja, tukar sahaja berapa kali kereta. Janji sebelum 55 kita dah tiada hutang lagi.

5. Ada lebihan duit, menabung atau selesaikan hutang segera.

6. Jangan ada impian beli rumah atau bina rumah selepas bersara. Ia akan habiskan simpanan kita. Kawan kawan, Hidup ini bukan untuk bekerja sampai mati, hidup ini untuk dinikmati juga.

Sumber: Facebook Azizul Azli Ahmad

Stail abad pertengahan dilihat sebagai suatu trend yang timeless dan sentiasa mendapat tempat di hati pengguna. Mula dikembangkan seawal pertengahan tahun 30-an lagi, stail ini amat sesuai untuk mereka yang gemarkan dekor simple but elegant.

Dengan motto form follows function, deko abad pertengahan amat menitikberatkan fungsi dan bentuk yang sederhana bagi sesuatu perobot. Potongan yang bersih, bentuk organik lembut dan warna natural yang digunakan menjadikan stail ini tidak lapuk ditelan zaman.

IMPIANA paparkan 10 inspirasi ruang makan yang menerapkan unsur abad pertengahan yang pasti memikat hati!

Penggunaan cermin besar yang mendominasi dinding dapat menampilkan ilusi ruang makan lebih luas dan lapang. Melengkapkan lagi kehadiran perabot, penggunaan warna ‘earth tone’ pula dapat membangkitkan suasana yang lebih selesa dan anggun.

Karpet saiz besar bercorak abstrak menjadi fokus utama ruang makan indah ini. Meja konsul dengan rekaan kemas diletakkan di belakang meja agar dinding tidak kelihatan kosong dan terlalu dull. Penggunaan aksesori walaupun ringkas tetapi ia cukup untuk menarik perhatian serta membuatkan ruang lebih sempurna.

Pencahayaan semulajadi juga menjadi salah satu elemen penting untuk mendapatkan feel konsep Abad Pertengahan. Hiasan dinding ditambah sebagai penambah seri dinding putih dan polos manakala meja bulat simple pula sebagai pelengkap gaya.

Kombinasi warna hitam dan putih dipadankan dengan karpet oriental menjadikan ruang makan ini nampak elegan. Pencahayaan semulajadi turut menjadi taruhan apabila limpahan cahaya matahari memenuhi ruangan bertemakan mid-century ini membuatkan suasana lebih segar dan hidup.

Pemilihan lampu pendant unik dengan mentol putih kelihatan menarik apabila dipadankan dengan meja makan ini. Kemasan kaki meja juga menjadikan ruang ini lebih berpersonaliti. Ringkas tetapi elegan!

Tumbuhan hijau memberi pengudaraan segar serta tampak serasi di samping set meja makan coklat dan biru tua. Bingkai gambar dan artwork di susun di atas meja konsul menyuntik suasana cosy. Sesuai untuk mereka yang gemarkan gaya santai dan ringkas tetapi masih lagi menyerlahkan impak.

Kaki kerusi yang di reka senget menjadikan set meja makan ini nampak lebih ‘sleek’. Cermin bulat digantung rapi pada dinding betul betul diatas meja konsul akan memberi first impression yang baik pada tetamu. Ada kalanya sesuatu yang ringkas serta tidak berlebihan dalam rekaan adalah lebih baik.

Sepasang ‘Sputnik chandelier’ yang digantung pada siling meja makan menjadi tarikan utama ruang ini. Dinding putih, karpet oriental serta artwork pada dinding juga melengkapkan lagi suasana Abad Pertengahan moden.

Mix and match kerusi di meja makan untuk ruang tampak lebih ranggi dan menonjol. Tidak ada peraturan menyatakan sesebuah meja makan itu mestilah sedondon. Tampilkan kelainan sekali sekala baru lah unik ruang makan anda. Elemen kayu serta warna ‘warm’ pula mambuatkan ruang ini nampak selesa.

Dinding putih, warna ‘tan’ serta karpet oriental merupakan kombinasi yang tepat untuk mendapatkan ruang berkonsepkan Abad Pertengahan. Less is more!

Sumber : Pinterest


Deko Simple Semi-D Ini Buat Mereka Yang Suka Kediaman Nampak Lapang Dan Kemas

Setiap orang mengimpikan kediaman yang indah dan harmoni. Lebih-lebih lagi buat pemilik rumah pertama, pasti teruja nak jadikan tempat tinggal kita sebagai ‘sarang’ buat ahli keluarga berkumpul dan bergembira. Jadi sudah tentu kita nak pastikan ia berada dalam keadaan yang sentiasa kemas dan tersusun. Pertama sekali, nak mendeko kediaman perlu lah berfikir di luar kotak agar sesuai dengan saiz rumah, bajet dan paling penting, konsep yang mahu diketengahkan. Seperti yang dikongsikan oleh Puan Syarlini Norzeli, rumah semi-D yang baru didiaminya selama 6 bulan ini telah dihias cantik berpandukan dengan konsep minimalis yang tampak simple tapi menarik.

Kediaman yang dilengkapi dengan 4 bilik dan 3 bilik air ini mengambil masa selama lebih kurang 3 bulan untuk direnovasi dan di siapkan sepenuhnya. Pastinya tuan rumah amat gembira dengan hasilnya kerana dalam masa yang singkat, keadaan rumah baru itu amat menarik dan memuaskan.

Dengan perbelanjaan kasar RM30k, Puan Syarlini telah menghias sendiri rumah nya dengan rona kelabu dan kuning pada karpet yang dibentangkan, begitu dominan menjadikan ruang tamu beliau kelihatan ceria. Selain itu, dapat juga kita lihat tumbuhan hijau menghiasi segenap penjuru sekaligus mendatangkan aura kesegaran pada kediaman. Cermin, bingkai gambar dan pasu kecil juga ada di letak kan di pelbagai penjuru sebagai menyeri ruang.

Jom IMPIANA bawakan pembaca melihat kediaman pertama yang menjadi idaman dan impian setiap orang supaya boleh dijadikan sebagai inspirasi di masa akan datang. Selamat mendeko!

Bagi seseorang atau sebuah pasangan suami isteri ataupun sebuah keluarga yang baru sahaja membeli rumah dan di dalamnya, pasti perkara pertama yang anda fikirkan adalah almari. Ini kerana almari adalah perkara yang penting untuk meletakkan barang dapur, perabot, gambar dan juga pakaian kita. Oleh kerana itu, saya akan kongsikan beberapa jenis almari yang sesuai untuk permulaan rumah anda.

Almari Pakaian Terbuka/Open Walk-in Wardrobe

Selalunya almari sebegini akan diletakkan di ruangan tertentu seperti bilik tidur utama atau bilik pakaian. Jika untuk bilik tidur utama, ia memerlukan ruangan yang besar kerana ada penambahan dari segi partition wall supaya ia boleh menutup ruang almari tersebut. Selain itu, jenis almari pakaian terbuka ini, kelihatan bergaya kerana susunan dalam almari dapat dilihat dengan jelas dalam sebuah ruang. Malahan, ia mudah untuk di ambil kerana ia tidak mempunyai pintu. Sedikit tips jika anda membeli almari ini, sebaik-baiknya kerap Menyusun pakaian supaya ia nampak kemas dan sedap bila melihat.

Almari Berpintu/Built-In Wardrobe Swing Door)

Almari ini adalah almari yang berkonsepkan rekaan dalaman. Almari berpintu swing door ini boleh digabunkan dengan meja belajar, rak buku dan lain-lain lagi.  Peringatan kepada semua juga, ia perlukan ruang tambahan untuk pembukaan pintu dan jika ruang di dalam bilik terhad, maka ia tidak sesuai untuk menggunakan almari berpintu swing door ini.

Almari Berpintu/Built-In Wardrobe Sliding Anti Jump Door

Ini juga adalah almari berpintu, cuma ia menggunakan sliding door dan rekaan almari ini adalah rekaan yang terkini. Almari ini mempunyai bingkai aluminium pada pintu sliding dan ia memudahkan masalah dari pembukaan pintu swing yang dimana memerlukan runag tambahan. Disebabkan ianya adalah sebuah bentuk dan rekaan yang terkini, almari berpintu sliding ini dapat menahan pintu terkeluar dari landasan. Dari sini kita boleh nampak, yang dimana ia merupakan konsep moden dan minimalis. Cuma, almari berpintu sliding ada satu kelemahannya, iaitu, dapat membuka dengan separuh sahaja.

Itu sahaja daripada saya menceritakan tentang jenis almari bagi permulaan sebuah rumah. Sedikit info yang berguna, kesemua almari yang telah saya bahaskan, mampu bertahan selama 10 tahun. Jadi, ia dapat menjimatkan wang kita dan tidak merisaukan apa-apa kerosakkan dalam masa terdekat.

Melihat pada mata kasar sahaja pasti anda sudah mampu menterjemahkan ciri utama yang harus ada untuk penataan ala Hollywood Style ini. Semestinya ia menjelmakan suasana glamor dan mewah. Tidak terhad kepada fabrik dan kayu sahaja, material daripada elemen lain turut digunakan seperti kristal,tembaga dan labuci. Kebanyakkan perabot seperti meja sisi dan ottoman menggunakan kayu seperti mahogani, mapel dan bic yang kebanyakannya berasal dari Amerika Syarikat.

Manakala untuk pemilihan warna pula, palet warna cerah dan berkilau seperti warna metalik, emas dan permata sesuai dipadankan pada perabot dan kemasan lembut. Gandingkan bersama warna neutral seperti putih dan hitam untuk warna seting ruang dan mencetuskan kontras, seperti warna dinding dan juga warna kusyen. Terdapat beberapa aksesori yang sesuai untuk digayakan, seperti arca, lampu vintaj, lukisan dan foto hitam putih. Bagi menambahkan seri, lampu candelier kristal vintaj digunakan bagi mewujudkan pencahayaan aksen yang elegan. Di meja sisi pula, lampu meja terendak moden boleh dipadankan bersama.

Info tambahan!
1.Gunakan kemasan lantai warna hitam untuk kesan yang lebih dramatik
2.Fabrik bertekstur gebu boleh digunakan untuk pada kusyen dan langsir untuk tampil menawan
3.Konsep mix and match boleh dipadankan dengan warna metalik agar kelihatan lebih mewah dan sofistikated.

Mungkin masih ramai yang tidak biasa dengan konsep dekorasi seumpama ini. Konsep coastal yang melambangkan sebuah kampung nelayan dan ilham itu diubah suai selaras dengan keperluan kediaman moden.

INILAH ANTARA KONSEP YANG MENJADIKAN ELEMEN LUSUH SEBAGAI SATU BENDA CANTIK DAN MENGHIDUPKAN HIASAN RUANG.

DI SAMPING WARNA BIRU ELEMEN ANYAMAN JUT, GUNI ATAU RUMPAI AIR MERUPAKAN TRADE MARK KONSEP COASTAL.

Selalunya konsep ini sinonim dengan gaya Amerika yang banyak menolak warna-warna terang dan menggandingkan rona pucat sebagai satu inspirasi suasana pantai di sebelah sana yang agak dingin dan berkabus adakalanya. Tetapi itulah keindahan yang diserlahkan oleh pereka untuk tuan rumah abadikan di kediaman mereka.

RINGKAS DAN CANTIK, GAYA HIDUP NELAYAN YANG SEDERHANA DIABADIKAN DALAM SEBUAH ILHAM KONSEP.

KESEDERHANAAN PILIHAN WARNA PUCAT MENJADIKAN IA SELESA DAN SESUAI UNTUK HIASAN KEDIAMAN HUJUNG MINGGU DAN KEDIAMAN PINGGIR PANTAI.

Pilihan warna biru dengan corak berbelang antara corak lazim yang dapat kita perhatikan pada konsep seumpama ini. Malah elemen yang mencerminkan kisah hidup nelayan dijadikan perhiasan seperti pendayung, rumah api , batu karang dan sebagainya. Ia sememangnya menarik dan menjadikan suasana tidak ubah seperti di perkampungan nelayan.

JIKA TIDAK PUNYA DINDING KAYU, WALL PAPER JUGA BOLEH DITAMPAL DENGAN KESAN BINAAN KAYU YANG REALISTIK.


5 Pilihan Kemasan Lantai Terbaik Untuk Tandas Anda

Memilih kemasan lantai bilik mandi adalah jauh berbeza dan lebih rumit berbanding pemilihan lantai pada ruangan yang lain dalam rumah. Salah satu faktor yang hanya terdapat di tandas ialah kuantiti air yang banyak. Jadi pemilihan material yang betul adalah amat penting kerana jika tersilap langkah, lantai anda akan mudah rosak dan tidak tahan lama. Selain itu, dari segi kos, ketahanan, rupa dan lain-lain isu keselamatan juga harus dipertimbangkan apabila memilih kemasan lantai bilik air anda. Jadi mari kita bandingkan bahan-bahan yang sesuai dijadikan kemasan dan lihat material yang mana satu paling sesuai digunakan pada bilik air agar lantai sentiasa selamat dan tahan lama.

JUBIN PORSELIN

Kalis-air, menarik dan kos efektif. Jubin porselin dilihat sebagai pilihan terbaik kerana keupayaan menyerap air dan juga sifat versatile bahan ini yang datang dengan pelbagai design dan saiz. Tetapi perlu berhati hati dengan jubin yang licin apabila basah. Lebih baik pilih jubin yang emempunyai permukaan matte ataupun bertekstur kasar untuk keselamatan.

VINYL

Dengan rupa yang agak menarik dan sifat praktikal, vinyl telah menjadi pilihan popular untuk lantai bilik mandi sejak kebelakangan ini. Sesetengah vinyl  juga amat mudah untuk dipasang hinggakan anda boleh DIY. Pelbagai saiz dan tekstur yang terdapat dipasaran juga memudahkan pengguna untuk membuat pilihat bersesuaian dengand tandas masing-masing.

BATUAN SEMULAJADI

Batuan semula jadi sebagai kemasan lantai di bilik air adalah pilihan yang menarik, tetapi hanya jika anda mampu. Terdapat beberapa masalah kelembapan dengan marmar, granit, batu kapur, dan pilihan lantai batu yang lain. Sifat batuan semula jadi yang keras, tahan lama serta memberi impak visual yang menarik dari segi estetika menjadikannya antara bahan yang mempunyai nilai jualan semula yang tinggi.

ENGINEERED WOOD (Kayu Komposit)

Kayu konvensional tidak akan dapat menahan kelembapan sehebat kayu yang berteknologi ini. Dengan asas dan lapisan papan lapis, ia dapat menyelesaikan isu yang sama disamping mempunyai rupa fizikal yang meyerupai kayu sebenar.

LAMINATE

Satu lagi pilihan yang hebat selain engineerd wood adalah lantai laminate yang mempunyai asas cip kayu yang dilapisi dengan kertas resin dengan pelbagai corak kayu. Selain tahan lama dan mampu tahan kelembapan, laminate juga amat mudah dibersihkan.

Masuk-masuk rumah, terus jumpa dapur. Rumah flat dengan keluasan 712 kaki persegi. Ruang tamu jenis memanjang. Bagi anda yang tinggal di rumah flat, anda perlu bijak menyusun atur perabot serta memilih konsep dekorasi yang sesuai agar rumah tidak kelihatan sempit.

Untuk rumah flat dengan keluasan yang cukup terhad maka dekorasinya perlulah seminimum yang mungkin. Tidak perlu diletakkan terlalu banyak perabot. Elemen hiasan juga biarlah ringkas dan tidak terlalu sarat.

Berikut dikongsikan dekorasi rumah flat dengan keluasan 712 kaki persegi.

SEBELUM:

SELEPAS:

ARTIKEL BERKAITAN:

PENCAHAYAAN

Cahaya natural amat membantu dalam menciptakan ruang industri dengan jelas. Kediaman yang mempunyai tingkap yang banyak mampu memberikan pencahayaan yang sempurna.

PALET KAYU

Palet kayu sebagai katil. Selain mampu menjimatkan wang, ia bertindak sebagai elemen paling dominan dalam mencipta gaya industrial ruang kamar beradu kamu. Selain katil, banyak lagi perabot diperbuat daripada palet yang anda boleh suai padankan.

PALET WARNA HITAM KELABU

Palet monokrom hitam, putih dan kelabu membantu dalam memberi mood personal dekorasi industri. Paling mudah gunakan cadar atau quilt cover dalam rona kelam bagi mewujudkan sesuatu yang lebih dominan.

BESI + KROM

Dekorasi daripada bahan-bahan berunsur besi dan krom dilihat sebagai pelengkap idea. Pemilihan lampu, jam loceng vintaj dan kotak besi juga mencipta sesuatu yang lebih ‘raw’ dan yang pastinya lebih peribadi. Lihat ilham meja kerja yang menggunakan paip besi ini.

BUKU VINTAJ

Buku sebenarnya mampu memberikan mood industri yang cukup menarik. Novel-novel klasik lama disusun atur dengan betul atau biarkan sahaja dilambakkan di satu sudut melengkapkan ruangan yang ada.


(GAMBAR) Minat Barang Antik, Elak Rumah Jadi Muzim

Peminat barang vintage ni kebiasaanya berjiwa sentimental dan kreatif. Almaklumlah, tututan diperlukan untuk memastikan perabot lama atau antik sentiasa kelihatan cantik. Namun, berlainan pulak dengan cerita pasangan suami isteri ini. Minat terhadap barangan lama memang tidak dapat dipisahkan. Namun, kebiasaanya, peminta barang lama ni lebih cenderung menjadikan kediaman mereka macam muzium.

Koleksi barang antik yang padat dan terlalu sarat menyebabkan kediaman dah macam ruang pameran pula. Elak perkara ini berlaku, pemilik menggabungkan konsep moden dan kelasik untuk menghias kediaman miliknya. Mereka sepakat dan lehatlah hasilnya.

Dari segi pemilihan perabut, kita kena pandai2 cari & kalau rajin cari, boleh dapat yang berkualiti dengan harga yg cukup murah. Kami juga guna cara kreatif untuk hias rumah dengan menggunakan barangan recycle dan barang lama diubahsuai jadi sesuatu yang nampak baru dan cantik

Barang Antik:

Walaupun tinggal di apartmen, Pemilik gemarkan suasana yang segar, maka anjung yang diberi walaupun sekangkang kera tetap diusahakan.

Penghargaan:

Barang lama haruslah dijaga dengan baik, tambahan pula barang tersebut mempunyai nilai yang tersendiri. Ramai yang gemar dengan barang antik tetapi tidak pandai untuk menjaganya dan menghias agar ia sentiasa nampak sempurna dan tidak out dated. Kalau salah menghias silap hari bulan memang nampak macam masuk muzium.

Puan Dian dan suami menggunakan pelekat hitam yang amat murah dan berjaya transform dinding yang tampak kosong menjadi lebih menonjol dan menarik dengan corak burung geometrik. Jom kita tengok tranformasi nya!

BEFORE

Pelekat seperti ini boleh didapati di Mr.DIY dengan harga RM1.75 untuk yang bersaiz besar, dan 85 sen untuk yang kecil. Murah je! Puan Dian hanya memerlukan 4 tape saiz besar dan 10 tape saiz kecil untuk mendapatkan sebuah feature wall yang cantik.

AFTER

Hasilnya sangat menakjubkan. Selain menjimatkan, langkahnya juga amat mudah.

BEFORE

AFTER

Harap pembaca semua mendapat inspirasi dan selamat mencuba!

Setiap kali apabila kita menginap di hotel pasti kita bersa untuk tidak mahu terjaga dari tidur. Betul tak? Ini kerana sejak awal kaki melangkah ke hotel kita sudah dimanjakan dengan suasana disitu. Semua kelihatan cantik dan mewah malah memberikan keselesaan yang sepenuhnya. Dan pasti anda juga pernah terfikir, alangkah bagusnya kalau bilik anda dirumah seperti ini.

Suasana bilik hotel selalunya menyegarkan tubuh badan serta fikiran anda yang keletihan. Sebab itulah anda amat menyukai suasananya. Sebenarnya tidak mustahil untuk menjadikan bilik tidur kita seperti hotel walaupun bajet yang tidak tinggi. Caranya mudah sahaja, ikuti 9 perkara ini yang menjadi asas idea bilik hotel.

1. LAMPU TIDUR
Pencahayaan adalah cara penting tetapi murah untuk menjadikan bilik kita seperti hotel. Lampu sedia ada di rumah biasanya kurang memberikan kesan. Jadi, cuba dapatkan lampu hiasan seperti lampu tidur yang menghiasi sisi katil.

2. WANGIAN
Anda boleh wujudkan wangian yang menyegarkan dalam bilik tidur anda dengan penyembur wangian atau pun lilin aroma. Wangian yang menjadi pilihan hotel-hotel adalah lavender, kayu manis dan bayu laut.

3. PENYAMAN UDARA
Untuk memberikan keselesaan yang sempurna bilik anda harus mempunyai penyaman udara. Pastikan suhu kelembapan bilik anda terkawal.

4. CADAR & BANTAL
Rahsia mengapa kita tenggelam dalam pelukan cadar dan bantal di hotel terletak pada kiraan benangnya. Jika anda mahu mencari cadar, pilih kiraan benang yang tinggi sekurang-kurangnya 300.
Hotel biasanya menggunakan fabrik seperti satin dan linen. Tapi, untuk bilik anda, pilihlah dari jenis fabrik yang anda suka dan selesa. Jika mahu bawa pulang lebih suasana hotel itu, boleh pilih putih sebagai warna cadar.

5. WARNA
Tenang dan sofistikasi. Ini yang kita rasa bila masuk ke dalam hotel. Ia dihasilkan oleh pemilihan warna yang biasanya bertona monokromatik. Untuk mendapatkan suasana ini di rumah anda, pilih satu warna dari warna utama dan satu lagi warna selaras. Warna utama ialah kuning, biru, dan merah.

6. LANTAI
Bilik hotel memberi rasa selesa pada kaki kita. Jadi, apa yang kita pasang di lantai juga penting. Jika ini agak tinggi kosnya bagi anda, cuba dapatkan karpet atau ambal yang lembut dan selesa. Semakin lembut ia pada kaki anda, semakin tinggi kesesuaiannya.

7. BANGKU
Bangku di hujung katil bukan sahaja menjadikan bilik kita nampak menarik. Ia menyerlahkan katil selain datang dengan pelbagai fungsi seperti tempat duduk, meletak buku dan kasut.

8. KEPALA KATIL
Kepala katil biasanya memudahkan anda bersandar sambil menonton televisyen dan membaca buku. Tapi menghiasi dinding di belakangnya juga memberi kesan kepada keseluruhan ruang. Pilih sama ada memasang gambar berbingkai atau cermin di atas kepala katil untuk menyerlahkan dinding utama bilik.

9. AKSESORI
Ambil peduli dengan aksesori walaupun hanya kita yang akan melihatnya. Bilik bersifat peribadi. Kita akan menghabiskan banyak masa dalam hidup di ruang ini. Jadi, pilihlah hiasan yang dekat di hati anda atau yang anda suka.


Nampak Eksklusif & Mewah, Mesin Nespresso Hanya Untuk Golongan Kayangan?

Umum mengetahui, semenjak biji kopi ditemui berabad-abad lamanya, kopi merupakan antara salah satu minuman popular dan telah menjadi digemari ramai di seluruh dunia.

Seiring dengan perubahan era dan teknologi masa kini, kopi juga telah melalui transformasi dengan pelbagai inovasi terbaharu menjadikan minuman kafein ini semakin maju kehadapan berbanding zaman dahulu.

Jika dahulunya, untuk menikmati secawan aroma kopi segar perlu dllakukan dengan kaedah penyediaan secara tradisinal tetapi kini tidak lagi setelah mesin kopi dicipta dan mula diperkenalkan pada abad ke-19 di Eropah.

Meski mesin kopi ini telah dicipta dan wujud lebih berabad-abad lamanya, namun penggunaannya tidak begitu meluas seperti sekarang.

Bagi sejarah jenama mesin kopi terkenal, Nespresso misalnya telah bermula pada tahun 1986 dan sudah melalui pelbagai revolusi perubahan lebih tiga dekad sehingga kini.

Maka, ia telah membuatkan mesin kopi Nespresso jenama yang dipercayai ramai dan memiliki kelas yang tersendiri. Jadi, adakah benar ia hanya mampu dimiliki dan diguna pakai oleh golongan ‘kayangan’ sahaja?

Untuk pengetahuan anda, mesin kopi jenama Nespresso ini sebenarnya mempunyai pelbagai seleksi model mengikut kesesuaian dan citarasa anda. Jadi, suda semestinya harga untuk setiap mesin kopi ini berbeza-beza.

Model Essenza Mini

Mesin kopi Essenza Mini adalah merupakan model harga termurah berbanding dengan model yang lain. Selain saiz reka bentuknya yang kecil dan kompak, mesin kopi berharga serendah RM649 ini amat mudah untuk digunakan.

Ia juga didatangkan dengan lebih lima pilihan warna yang menarik seperti Merah, Kelabu, Putih, Hitam dan Hijau.

Model Inissia

Model Inissia ini pula dijual dengan harga serendah RM699 sahaja. Bagi model ini ia memiliki kapasiti tangki air yang lebih besar berbanding Essenza Mini. Namun, ia cuma didatangkan dengan dua pilihan warna sahaja.

Untuk info lanjut dan pembelian secara dalam talian, anda boleh layari di laman sesawang www.nestle-nespresso.com.my

Berlangsungnya Samsung Forum 2019 di Singapura dimana Samsung memperkenalkan beberapa produk terbaru merangkumi peralatan elektronik untuk kegunaan di rumah khusus buat pasaran Asia Tenggara. Tahun ini, rangkaian yang diperkenalkan merangkumi tiga aspek iaitu ‘connect, devices dan intelligence’. Selain itu, Samsung turut memberi penekanan kepada konsep penjimatan tenaga elektrik untuk keseluruhan rangkaiannya. Lima produk terbaru yang dilancarkan, iaitu televisyen QLED 8K, peti sejuk berteknologi tinggi, penghawa dingin, soundbar Q Series dan mesin basuh dengan tekonologi serba canggih.

Setiap rangakaian ini mempunyai pelbagai kelebiahan yang lebih menarik dan berbeza dengan sebelum ini.

Samsung Q50R QLED 8K

Televisyen dengan teknologi tinggi pada skrin paparan rata yang dilancarkan kali ini pastinya memberikan kesan yang maksima dan memuaskan kepada semua pengguna. Samsung pastinya antara yang terawal dan hebat dalam menawarkannya Samsung Q50R, sebuah televisyen dengan definisi 8K dengan saiz 98-inci.

Samsung Family Hub

Peti sejuk Samsung Family Hub, model ini dilengkapkan dengan skrin sesentuh yang bertindak sebagai tablet. Dalam erti kata lain, para pengguna pastinya tidak lagi akan bosan dengan penyertaan YouTube dan Spotify. Selain itu, peti sejuk ini turut boleh dilekatkan dengan nota digital yang bakal memudahkan seluruh keluarga dirumah. Bertepatan dengan misi Samsung bagi menjayakan IOT 4.2, kini model kelengkapan Samsung turut dilengkapkan dengan teknologi terbaru yang boleh dihubungkan melalui Wi-Fi. Berserta dengan teknologi yang boleh menerima arahan iaitu BIXBY.

Samsung Wind-Free

Perubahan terbaru yang diperkenalkan pada penghawa dingin melalui Samsung Wind-Free,mensasarkan model terbaru ini buat pengguna yang mahukan keselesaan yang lebih baik. Tampil dengan 21 ribu lubang pada seluruh penghawa dingin, model ini bakal memberikan kedinginan yang sama rata dalam memberikan penyejukan secara menyeluruh berbanding model sebelum ini yang menawarkan udara dingin pada satu hala sahaja. Sistem pembersihan yang lebih baik serta teknologi penjimatan elektrik pada model Wind-Free antara yang diberi penekanan oleh Samsung pada kali ini.

Samsung Soundbar Q-Series

Pembesar suara atau soundbar yang diperkenalkan kali ini lebih tertumpu kepada bunyi pada satu hala iaitu pada bahagian hadapan sahaja, menerusi Samsung Q-series, model ini menawarkan teknologi terbaru dimana para pengguna dapat merasakan pengalaman bunyi yang berlegar 360 darjah. Selain itu, model ini turut bekerjasama bersama Harman Kardon dalam menawarkan kualiti bunyi yang lebih baik.

Samsung Q-Drive

Samsung Q-Drive merupakan model mesin basuh terbaru daripada Samsung. Menariknya, para pengguna berpeluang menggunakannnya dengan hanya memberi arahan melalui telefon pintar di mana model ini mampu dihubungkan melalui Wi-Fi. Selain itu, model ini turut menumpukan kepada penjimatan tenaga elektrik serta berpeluang membasuh pakaian pada kadar yang pantas. Menarik lagi, kalau tertinggal baju yang ingin dibasuuh dan ingin menambah sewaktu mesin ini sedang membasuh pakaian, hanya dengan add wash sahaja mampu menyelesaikan masalah terlupa tersebut.

Bagi pencinta kucing atau tidak, pasti pening kepala dengan masalah perlu menghadap bau berak dan kencing kucing yang tengit itu. Walaupun sudah mencuci dengan sabun mahal macam mana pun kesan bau ajaib itu masih kekal. Lagi stress kalau dah bersihkan dengan pelbagai cara tapi masih ada bau.

Ramai yang tahu kalau kucing buat hal di laman, rumput anda pun boleh mati dengan kesan berak dan kencing kucing ni. Tapi mana satu teknik dan cara untuk hilangkan kesan bau ini. Mungkin ramai dah cuba pelbagai cara untuk menghalau kucing berak dari di halaman. Tetapi masih tidak berkesan.

Perkongsian ini mungkin dapat membantu anda di luar sana. IMPIANA kongsikan video Syakirnimida tip nak elakkan kucing buat ‘business’ di laman atau di rumah anda. Bahan yang digunakan pun mudah untuk didapati. Ada saja di dapur anda, jom cuba mana nak tahu kali ini berkesan.

Bahan-bahan

Air
Sebuk Cili

Cara membuat

Bancuh air dan sebuk cili di dalam bekas spray. Mudah, Murah dan selamat mencuba!

Jangan lupa Follow, Like & Share : Facebook IMPIANA, Instagram IMPIANAMY, Youtube IMPIANA TV, Tiktok IMPIANAMY

Ingin membeli hartanah masa kini bukanlah satu perkara yang mudah untuk yang baru memulakan hidup mereka. Apatah lagi yang baru dua tiga tahun berkerja, gaji tidaklah seperti yang diidamkan, bila buat pinjaman bank belum tentu lepas tedapat banyak kengkangan dalam ingin membeli aset atau hartanah ini. Harga rumah pun bukannya murah seperti 10 tahun lepas, saat itu yang bijak bermain dengan hartanah, jual beli rumah sememangnya menguntungkan.

Tetapi bukan masa kini lagi, ramai yang tidak dapat menjual rumah dan yang paling merunsingkan tidak dapat membeli kediaman idaman.
Terbitnya rumah mampu milik yang dapat meringgankan beban yang baru ingin membeli rumah membuatkan ramai mampu untuk memiliki kediaman masa kini.

Harga rumah yang berpatutan tetapi yang menjadi ada sesetengah individu yang kurang suka dengan ciri fasad kediaman serta fasiliti yang semestinya serba kekurangan. Bila sebut sahaja rumah mampu milik pasti ramai yang membayangkan rumah yang seperti rumah flat murah. Tanggapan ini meleset sama sekali dengan adanya pemaju masa kini yang telah tahu permintaan pembeli masa kini. Binaan fasad dan fasiliti yang lebih baik dan menarik menjadi tarikan ramai pemilik masa kini.

Rumah mampu milik merupakan rumah yang terletak di kawasan berkepadatan tinggi, hanya mempunyai ciri-ciri asas, rumah yang kurang menarik dan kemudahan yang terhad. Kualiti kehidupan merupakan perkara yang sering kali dipersoalkan memandangkan kebanyakan rumah mampu milik agak kecil dengan koridor yang sempit dan kurang pencahayaan, lebih banyak menggunakan tangga berbanding lif dan tiada ruang untuk kanak-kanak bermain atau untuk komuniti setempat berkumpul.

Myra Putra, sebuah pembangunan oleh OIB Group, di bawah Skim MyHome KPKT memaparkan konsep rumah mampu milik yang lain dari kebiasaan. Sambil menikmati rebat RM30,000 di bawah skim ini, pembeli boleh menjangkakan kehidupan yang berkualiti dengan adanya rekaan fasad yang menarik, koridor yang terang dan luas serta kemudahan bertaraf kondo hanya dengan harga RM299,800 untuk apartment berkeluasan 920 kaki persegi, 3 bilik tidur dan 2 bilik air.

Myra Putra terletak di Desa Pinggiran Putra di atas lot tanah pegangan pajakan Rizab Melayu. Kawasan ini menjadi lokasi pilihan bagi kebanyakan pembeli golongan muda memandangkan ia berdekatan dengan Putrajaya, mempunyai jalan hubungan ke jalan raya yang baik dan kawasan hijau yang agak luas.

“Terdapat tiga kualiti yang dicari oleh pemilik rumah dari golongan muda hari ini iaitu, harga yang berpatutan, ruang kehidupan yang menarik di lokasi yang baik. Walaupun terletak tidak jauh dari pusat bandar Putrajaya, harga Myra Putra adalah 15% lebih rendah berbanding harga rumah yang sering ditawarkan dalam kawasan Putrajaya untuk satu kaki persegi. Justeru merupakan pilihan yang terbaik untuk golongan muda yang berkeluarga mahupun bujang.

Mengikut Wendy Lim, Pengurus Besar Jualan dan Pemasaran, Oriental Interest Berhad (OIB), “Selain harga, terdapat banyak sebab mengapa anda perlu teruja dengan Myra Putra. Matlamat kami adalah untuk memberikan yang terbaik untuk kehidupan penghuni di sini dan menunjukkan kepada mereka bahawa kami amat menitik beratkan nilai pelaburan yang dibuat oleh mereka. Sehingga kini, kami memberikan perhatian dan menumpukan pelaburan kami untuk rekaan fasad, kemudahan dan ruang awam yang kebiasaanya tidak dapat diperoleh di rumah mampu milik yang lain.”

Untuk menarik minat pembeli rumah pertama, pangsapuri kos sederhana ini dilengkapi dengan pagar dan pengawal keselamatan, ruang orang ramai dengan reka bentuk yang unik dan warna yang menarik serta kemudahan kelab untuk berkumpul dan untuk kanak-kanak bermain dengan selamat. Kemudahan bertaraf kondo ini termasuk ruang untuk aktiviti luar seperti dinding memanjat dan ruang teater, taman permainan dengan trampolin, platform persembahan, ruang sambutan, bilik permainan dan gym yang terletak di dalam rumah kelab.

Selain itu, Myra Putra turut membawakan cita rasa eksklusif kerana ia terletak di kawasan berkepadatan rendah dengan hanya 200 unit pangsapuri melibatkan dua blok, yang mempunyai lima aras setiap satu, dan hanya 20 unit rumah untuk setiap aras. Ia juga dilengkapi dengan dua lif.

“Mengapa anda ingin menyewa, kalau anda boleh mempunyai rumah sendiri? Inilah persoalan utama yang ingin kami ajukan kepada semua pembeli rumah pertama. Dengan Myra Putra, anda kini boleh memiliki sebuah pangsapuri mampu milik yang dilengkapi dengan kemudahan bertaraf kondo dengan harga 15% lebih rendah untuk satu kaki persegi di kawasan ini dan ansuran bulanan yang tidak lebih daripada RM1,500, berbanding harga sewaan RM1,200 yang merupakan antara yang terendah di kawasan ini. Jadi, mengapa menyewa kalau anda boleh memiliki sebuah pangsapuri di Myra Putra dengan harga yang sangat berpatutan?” tambah Wendy.


(PRINTABLE) Buat Sendiri ” Islamic Wall Art” Lebih Jimat dan Cantik

Nak raya ni antara perhiasan rumah yang akan dibeli atau tukar adalah seperti karpet, langsir sarung kusyen dan sebagainya. Tapi dinding yang polos tu tak lengkap jika tiada dekor yang menceriakannya. Kebiasaanya, hiasan dinding yang akan dipilih adalah bingkai gambar. Untuk raya ni, Impiana nak bagi percuma wall art yang boleh anda print sendiri.

Terpulang kepada anda, sama ada nak guna frame biasa atau canvas frame. Yang penting, rekabentuk yang impiana bagi ni tengah jadi fenomena di luar negara. Dengan gabungan perkataan berunsurkan islam. wall art ni di reka berdasarkan konsep moden. Bila dinding rumah pun cantik, barulah #betulbetulraya

Bagi yang berminat, boleh lah muat turun dengan menekan perkataan berwarna biru disetiap gambar yang tertera

Susun ikut kreatif anda

Musim PKP ni ramai kaum Adam mengisi masa dengan menukang. Kalau dah menukang tu, tahu je lah kan barang-barang atau kelengkapan nya banyak juga. Nak simpan dalam ” tools box biasa, bukan tak muat. tapi susan nak ambi. Terkais-kais dan silap-silap perlu keluarkan barang lain dulu.

Apa kata kita DIY “Tools Box” jimat ruang macam yang dikongsikan oleh Azrul Ahmad ni.

Pasang “Skirting” Kabinet Dapur Macam Ni Je Mudah, Murah Dan Cantik. Sebelum ini impian pernah kongsi kan DIY langsir untuk bahagian counter top atau kabinet dapur yang masih belum berpintu menggunkan rod langsir. Kali ini, kita belajar pula DIY langsir kabinet dapur dari Syuki Cuki.

Buat masa sekarang,tak mampu lagi nak buat pintu kabinet. Hanya ada table top sahaja,kalau nak letak barang bawah table top tanpa ditutup memang akan nampak bersepah kan. Jadi, saya buat langsir untuk table top.

1. Kena ukur dulu ketinggian dan panjang langsir mengikut keperluan table top. Jadi, ia memudahkan anda untuk membeli kain dan membuat langsir.

2. Tentukan metarial kain langsir. Kain boleh pilih nak jenis yang macam mana. Cth: kain jenis jersey,kain langsir blackout,kain cotton dan sebagainya. Bergantung pada minat masing-masibg. Kalau nak langsir yg jenis flowy/nampak beralun cari kain yang lembut. Kalau sis boleh jahit sendiri lagi jimat

Mana nak dapatkan velcro tape? Boleh beli kt kedai-kedai alat jahitan,kedai barang pengantin,nagoya dan lain-lain. Saya beli di nagoya. Harga 1 meter Rm2.50. Beli ikut ukuran table top. Lagi satu tape ni ada banyak saiz, ada yg kecil dan ada yang besar. Pilih ikut kesesuaian, jangan kecik sangat. takut tak kuat nk tampal pada kain nanti.

4. Barang seterus nya ialah gam untuk lekatkan tape velcro yang kasar tu pada table top. Ada orang guna double tape, tapi saya cadangkan sebaiknya guna gam Dunlop. InshaAllah boleh menampung berat kain. Nanti, tak ada lah pakai sekejap,dah jatuh langsir tu. Gam ni boleh beli kt kedai hardware.

5. Selesai lekatkan bahagian tape velcro yang kasar, pastikan gam betul-betul kering. Tekan-tekan sikit dengan peralatan yang berat supaya tape tersebut betul-betul lekat.

6. Bila gam dah betul-betul kering, ambil kain langsir yang dah ditampal tape velcro side lembut/berbulu tu padatable top.

Cicak yang merupakan sejenis haiwan reptilia berdarah sejuk dan bertelur. Reptilia ini mampu memanjat dinding yang tegak dan licin seperti cermin. Kajian yang dilakukan oleh pakar sains mendapati bahawa telapak kaki cicak mempunyai rerambut halus yang mewujudkan daya lekatan pada tahap nano. Cicak juga mempunyai keupayaan untuk memutuskan ekornya apabila diancam. Dengan itu, musuhnya akan terperanjat ketika ekornya mengeliat-geliat sementara cicak melarikan diri. (Wikipedia)

Dirumah, cicak dianggap binatang yang kotor dan mengganggu ketenteraman keluarga. Jadi bagi membantu menyelesaikan masalah ini, Puan Hani Mynis ada membuat satu perkongsian yang amat berguna buat kita semua. Jom kita semak.

Pengurusan cicak di kediaman

Hani tahu ramai yang tunggu hani post pasal pengurusan cicak kat rumah ni. Hani anti kat cicak ni bukan lah sebab semata-mata sebab geli dengan cicak tapi najis nya yg merata-rata tu mengotorkan dan susah nak dibersihkan bila dah kering

Punyalah hani anti (dan geli ) dengan cicak, ha hambik satu post hani buat khas utk dia haha

Sebelum hani kongsi macam mana nak elak atau taknak cicak masuk rumah ni, jom kita berkenalan dengan cicak ni dulu. Kita dah kenal dia baru kita boleh “hapus”kan dia hehe

Biodata cicak

Makanan cicak : binatang/serangga kecil seperti semut, nyamuk, lalat, kumbang, unggas, labah-labah kecil.

Pemangsa cicak : burung

Habitat cicak : Tempat yang hangat (disebabkan sekarang ni kan musim hujan sebab tu banyak cicak masuk rumah, dorang sejuk kat luar tu ), belakang almari, belakang tv, sekitar peti ais, sekitar lampu, belakang bingkai gambar dan cermin.

Kesukaan : persekitaran yang kotor, tempat yang berbau hapak seperti timbunan kertas terutamanya surat khabar, timbunan kasut, timbunan baju

Kebencian : bau yang tengik seperti bau bawang merah, bawang putih, tembakau, cuka, ubat gegat

10 cara nak elakkan cicak berkampung kat rumah kita

1.Hilangkan bekalan makanan cicak kat rumah kita , iaitu kita uruskan dulu masalah nyamuk dan semut yang banyak kat rumah. Gunakan racun semut (yang jual sepeket rm1 tu sangat berkesan) dan hapuskan tempat pembiakan nyamuk. Bila bekalan makanan dia takda kat rumah kita automatik cicak akan berkurang atau takda lansung. Hani gunakan cara ni juga yang menyebabkan kat rumah hani susah nak jumpa cicak

2. disebabkan cicak takut kat burung, bela burung kat rumah! Eh eh haha takyah sampai cmtu sekali memadai sediakan jejak burung seolah2 ada burung kat rumah kita dgn cara :

3. Disebabkan cicak suka lepak belakang almari dan bingkai cermin dan dinding, semasa susun atur perabot jangan rapatkan perabot kat dinding. Jarakkan dalam 10 cm dari dinding. Kalau kat rumah banyak cicak, kurangkan perhiasan sangkut2 mcm bingkai cermin dan gambar.

4. Jaga kebersihan rumah, pastikan tong sampah bertutup. Sebab bila sampah dan sisa makanan tarik perhatian lalat, automatik cicak pun datang ramai2 panggil geng dia sbb banyak makanan dia kat rumah tu haha

5. Elakkan suka melonggok barang samada kain-kain, kertas dan kasut. Kitar semula surat khabar lama. Re-organise semua barang supaya teratur dan berada di “rumah” dan tempat khas utk setiap barang2.

6. Letakkan beberapa ulas bawang putih atau hirisan bawang merah dalam kabinet. Tapi ini kena berhati-hati sebab perlu ditukar selang 3 hari. Kang membusuk lain pulak jadinya.

7. letak ubat gegat dalam kabinet atau laci. Tapi laci/kabinet berisi makanan tak digalakkan.

8. lap permukaan meja makan/ kaunter kabinet dengan semburan campuran cuka (diy surface cleaner, resepi kat caption gambar) utk elakkan cicak melintas atas meja makan kita

RESIPI DIY SURFACE CLEANER

250ml air biasa (air paip)
50ml cuka (cuka murah2 je cuka sintetik pn ok)
3 sudu plastik dish soap (hn guna Joy)
1 sudu plastik dettol

9. guna pelekat perangkap lalat. Boleh beli di Eco. Tampalkan di sebelah peti ais atau belakang tv, bingkai cermin atau gambar. Cicak akan melekat kat atas pelekat tu dan kita boleh buang bila dah ada beberapa cicak melekat. Tak digalakkan utk org penggeli cicak mcm hani hahaha hani x berani buat ni

10. bela kucing sbb kucing boleh tolong tangkap cicak, bukan setakat cicak kadang2 sumpah2 pun dorang boleh “hadiahkan” kat tuan dia

So pilihlah cara yg mana satu yg nak diguna utk singkirkan cicak kat rumah.

Semoga bermanfaat.


Makin Ramai Yang Tidak Tahu, Inilah Perkara Perlu Tahu Sebelum Membeli Ampaian

Siapa sini yang setiap hari, mesti je mak suruh kita pergi jemur kain lah, angkat kain lah? Mesti ada punya. Bila kita setiap hari tengok ampaian itu, mesti kita akan mula perasan yang ampaian itu makin lama makin pudar. Mula lah kita yang setiap hari duk hadap benda sama je setiap hari, mula sakit mata dan mula terasa nak minta mak atau ayah tukar ampaian baru. Tapi lagi bagus kalau kita tahu nak pilih ampaiana macam mana kita mahukan. Jom saya ajarkan cara sebelum hendak membeli ampaian dan apa yang perlu kita kaji dulu.

MATERIAL YANG DIGUNAKAN

Aluminium dan keluli tahan karat adalah dua bahan yang digunakan. Walaupun kedua-duanya tahan karat, ketahanan bahan berbeza-beza. Oleh kerana aluminium sangat ringan, ia selalunya tidak dapat mengendalikan berat pakaian yang besar. Ia melorot dan akhirnya pecah. Keluli tahan karat, sebaliknya, lebih berat dan boleh menahan berat sehingga 60kg. Walau bagaimanapun, keluli tahan karat datang dalam pelbagai gred. Untuk memastikan gred keluli tahan karat yang terbaik, pilih penyangkut pakaian dengan waranti 2 tahun atau lebih lama.

TAPAK PEMEGANG UNTUK MELEKAT KE DINDING

Untuk mencapai penyangkut baju yang kukuh dan stabil di dinding, pastikan tapak pemegangnya cukup panjang dan lebar. Ciri ini menjamin bahawa pemberat besar boleh diuruskan sambil juga menghalang tapak daripada terputus sambungan dari dinding. Ciri ini penting kerana ia melibatkan perlindungan keluarga anda.

Dalam membeli ampaian ini, kita harus tahu 2 perkara penting tentang rod ampaian tersebut. Pertama bilangan rod dan rod boleh laras. Untuk bilangan rod, terdapat dua, tiga dan empat batang yang terdapat di pasaran. Lebih banyak rod yang digunakan, lebih banyak pakaian yang boleh digantung. Walau bagaimanapun, perlu diingat ciri pertama dan kedua dari segi beban yang boleh diterima, kerana lokasi antara rod akan semakin dekat, melambatkan proses pengeringan. Bagi kami, tiga batang adalah banyak, dan kami memilih penyangkut baju dengan jarak batang yang luas di antaranya.

Seterusnya adalah rod boleh laras. Terdapat beberapa saiz rod yang terdapat di pasaran, antara 3 kaki hingga 8 kaki. Ciri saiz rod adalah serupa dengan ciri nombor rod. Lebih besar saiz batang, lebih banyak pakaian yang boleh dijahit, dan aspek pertama dan kedua juga harus dipertimbangkan. Walau bagaimanapun, majoriti rod di pasaran tidak boleh laras. Sila lihat gambar yang dilampirkan. Rod terletak di hujung pemegang tapak. Jika rod hanya 2 atau 3 kaki panjang, masalah mungkin tidak berlaku. Walau bagaimanapun, jika panjangnya 4 hingga 8 kaki, rod akan kendur di tengah kerana ketidakupayaannya untuk menangani tekanan yang luar biasa.

Jadi, itu sahaja perkara yang anda perlu sebelum anda mencadangkan untuk membeli ampaian kepada mak atau ayah di rumah. Ataupun, jika anda sendiri mahu membelinya sendiri, sekurang-kurangnya anda sudah tahu hendak periksa apa dahulu sebelum membuat keputusan untuk membeli ampaian.

Pernah atau pun tidak anda terfikir bagaimana perabot yang perbuat daripada kayu rotan tampak klasik ini boleh dipadankan dengan dekorasi yang berkonsepkan moden ini. Adakah ia boleh dan sesuai untuk dipadankan bersama? Pasti perkara ini pernah menjadi persoalan anda sebelum ini.

Bagi anda yang meminati pemilihan perabot yang diperbuat kayu rotan dan dekorasi yang berkonsepkan moden ini, kedua-dua elemen ini sebenarnya boleh dipadankan bersama dan mendapatkan hasil dekorasi hiasan dalaman yang tampak cantik.

Ada beberapa perkara serta cara yang betul perlu anda tahu bagi menggabungkan perabot rotan dan dekorasi yang berkonsepkan moden.

Untuk maklumat anda, pemilihan perabot yang diperbuat daripada rotan ini amat sesuai untuk dipadankan dengan mana-mana konsep dekorasi hiasan dalaman rumah seperti Minimalis, Bohomien dan Scandinavian.

Namun begitu, pemilihan perabot tersebut haruslah mempunyai rekaan yang bersesuaian dengan konsep dekorasi yang ingin ditonjolkan bagi setiap ruang dalaman kediaman.

Jika anda ingin mengetahui dengan lebih lanjut dan cara yang betul untuk padankan perabot yang diperbuat rotan dengan dekorasi yang berkonsepkan moden ini, anda boleh menonton video segmen Tip Impiana kali ini pada pautan di bawah:;

Tangkal azimat utk menghalau monyet. InshaAllah monyet main jauh2 sebab bau kuat yg kurang menyenangkan. Kena kat tangan atau pakaian pun melekat

Ramuan :
– Belacan
– Kapur barus (ubat gegat)
Nisbah 1:1

Cara-cara:
Hancurkan kapur barus sampai jadi serbuk dan gaul rata dgn belacan. Bau dia mmg kuat, pakai sarung tgn waktu nak menggaul. Kemudian ikat mcm dalam gambar, dan gantung dilaluan yg biasa monyet lalu.
InshaAllah, dgn izin Allah monyet main tempat lain.

Masakan terhangit? walaupun hanya pada dasar periuk atau kuali sahaja, namun aroma hangit mengganggu selera. Walaupun bahagian hangus telah di asingkan, namun aroma hangit tetap menjejaskan masakkan atau makanan. Terdapat 4 cara mudah dan praktikal untuk hilangkan bau hangit pada makanan

1. CILI KERING
Letakkan beberapa batang cili yang dah dibuang tangkainya dan dibasuh bersih terlebih dahulu dalam periuk. Tutup periuk dan biarkan seketika. Lepas tu keluarkan semula cili tersebut. Kalau takut pedas, buang dulu biji cili tau. Tak ada cili biasa, gantikan dengan cili kering pun boleh.

2. KENTANG
Basuh bersih kentang dan potong kecil. Letakkan dalam periuk dan tutup rapat. Nanti bau hangit tadi akan diserap kentang.

3. DAUN PANDAN
Aroma pandan pembangkit selera. Nak masak nasi biasa kalau diletakkan beberapa helai daun pandan, aromanya sangat wangi. Selain itu juga, pandan sesuai menghilangkan aroma hangit.

4. KEPINGAN ROTI
Asingkan bahagian yang hangus dan letakkan beberapa keping roti pada makanan tidak hangus tadi. Tutupkan bekas makanan tersebut dalam tempoh 15-20 minit untuk memberi peluang roti menyerap aroma hangus tadi